COYS! Βάλαμε 6 Άγγλους fans της Τότεναμ να αναλύσουν τη μεγάλη χρονιά των ‘πετεινών’\nΤους Harlow Spurs, αυτήν τη φοβερή παρέα Άγγλων οπαδών της Τότεναμ από το Harlow στα δυτικά του Essex, τους γνώρισα τον Νοέμβριο του ’14 στην Τρίπολη. Λιάζονταν δίπλα στις σημαίες τους στην πιο μακρινή καφετέρια της πλατείας Άρεως και συζητούσαν για τις δουλειές και τις οικογένειές τους πίσω στην πατρίδα. Σε αντίθεση με άλλα μπουλούκια οπαδών της Τότεναμ που είδαμε την ίδια μέρα, οι Harlow Spurs ήταν πιο χαλαροί και στωικοί με την πορεία της ομάδας. Ενώ στα σοκάκια πετύχαμε από haters του άρτι αφιχθέντος τότε από τη Σαουθάμπτον, Μαουρίσιο Ποκετίνο, μέχρι αμφισβητίες του συνολικού ταλέντου της ομάδας, η παρέα από το Harlow είχε πολύ μικρότερες απαιτήσεις. “Αρκεί να τερματίζουμε 7οι και να πηγαίνουμε φανταστικά ταξίδια στην Ευρώπη σαν αυτο στη χώρα σας”, μου είχε πει ο Ian, ο άτυπος αρχηγός του τσούρμου.\nΤο βράδυ της 6ης Νοεμβρίου, η Τότεναμ κέρδισε με 2-1 στο Θεόδωρος Κολοκοτρώνης εξασφαλίζοντας την πρόκρισή της στους ’32’ του Europa League. Εκεί, αποκλείστηκε στις νοκ-άουτ αναμετρήσεις από τη Φιορεντίνα, που έφτασε μέχρι τα ημιτελικά. Στην Αγγλία, οι πετεινοί τερμάτισαν 5οι στην Premier League, αποκλείστηκαν σχετικά νωρίς στο FA Cup από τη Λέστερ (που μαχόταν για τη σωτηρία της), ενώ έφτασαν μέχρι τον τελικό του League Cup, στον οποίον ηττήθηκαν με 2-0 από την Τσέλσι. Πρώτος σκόρερ της περσινής σεζόν ήταν ο Harry Kane με 31 γκολ, τα 21 στο πρωτάθλημα. Η χρονιά 2014-15 ήταν μια καλή χρονιά για την Τότεναμ, αλλά αυτό που έμελλε να συμβεί την αμέσως επόμενη ήταν κάτι που δεν θα φαντάζονταν ούτε οι ωραίοι και αισιόδοξοι Harlow Spurs.\nΜάλιστα, μπροστά στη δυναμική του τυφώνα Λέστερ που έσωσε στο παρά πέντε την περσινή χρονιά για να προβάλλει φέτος ως το μεγάλο φαβορί για την κατάκτηση του πρωταθλήματος(!), η φοβερή πορεία της Τότεναμ δεν έχει τον κεραυνό που θα είχε σε μια φυσιολογική χρονιά Premier League. Τέσσερις στροφές πριν το τέλος, η Τότεναμ βρίσκεται πέντε βαθμούς πίσω από τη Λέστερ και έχει αρκετά πιο ευνοϊκό πρόγραμμα από την ομάδα του Ρανιέρι. Όπως και να ‘χει, η τελευταία φορά που οι Λονδρέζοι τερμάτισαν δεύτεροι στο πρωτάθλημα ήταν τη σεζόν 1962-63. Η τελευταία μάλιστα φορά που το κατέκτησαν ήταν τη σεζόν 1960-61!\nΕδώ και εβδομάδες ήμουν σε επικοινωνία με τον Ian Captain Pennick, αυτή τη φοβερή περίπτωση Άγγλου οπαδού, για το πότε θα καταφέρουν οι Harlow Spurs να μας μιλήσουν γι’ αυτό που ζουν φέτος. Αφού κατάφεραν να συντονίσουν τις βάρδιές τους και να υποδεχτούν ένα βασικό τους στέλεχος που έλειπε για 6 μήνες στο Βιετνάμ (και πρέπει να είναι έξαλλος με όλα τα ματς της τρελής πορείας, που έχασε φέτος), οι Harlow Spurs απάντησαν στις καίριες ερωτήσεις μας, ακριβώς την καλύτερη εβδομάδα.\nΤην εβδομάδα που η Τότεναμ βλέπει λίγο περισσότερο τον τίτλο στο βάθος του τούνελ, Λέστερ φυσικά επιτρεπούσης. Σε οποιαδήποτε ερώτηση είχε τη λέξη ‘τίτλος’, ο Ian και η παρέα του επαναλάμβαναν αυτά τα δύο: “no talking about it” και “fingers crossed”.\nΔΟΥΛΕΥΟΝΤΑΣ 55 ΧΡΟΝΙΑ ΤΟ ΜΟΜΕΝΤΟΥΜ, ΑΠO ΤΟΝ ΙΑΝ ‘CAPTAIN’ PENNICK\n“Γεννήθηκα το 1961, τη χρονιά που η Τότεναμ κέρδισε για τελευταία φορά τον τίτλο ‘Πρωταθλητές της Αγγλίας’. Θα μπορούσε να πει κανείς ότι από τότε παλεύουμε με το μομέντουμ για να τον κερδίσουμε ξανά. Εκτός από εκείνη τη σεζόν, βρεθήκαμε κοντά στην κορυφή πολύ λίγες φορές μέχρι σήμερα. Το 1963, τερματίσαμε 2οι, αλλά γίναμε η πρώτη αγγλική ομάδα που κέρδισε έναν μεγάλο ευρωπαϊκό τίτλο (σ.σ. Κύπελλο Κυπελλούχων). Το ’67, το ’71, το ’85 και το ’87 τερματίσαμε τρίτοι στο πρωτάθλημα. Το ’87 δεν παίξαμε στην Ευρώπη λόγω του αποκλεισμού των αγγλικών ομάδων μετά τα επεισόδια στο Χέιζελ. Η τελευταία φορά που βγήκαμε τρίτοι ήταν το 1990, αλλά με πολύ μεγάλη διαφορά από την κορυφή. Παρότι έχουμε κερδίσει πολλά ‘ασημικά’ (FA Cups, UEFA, League Cups), δεν είχαμε υπάρξει ιδιαίτερα συνεπείς στο να κυνηγήσουμε άλλο ένα πρωτάθλημα.\nΚατά τη γνώμη μου, το μομέντουμ για το κυνήγι της κορυφής στην Premiership ξεκίνησε ένα μεθυσμένο μεσοβδόμαδο στο Δουβλίνο, το 2011. Ήμασταν εκεί για ένα ματς του Europa League με αντίπαλο τη Shamrock Rovers. Το ματς δεν είχε κανένα ενδιαφέρον, αφού ο θεσμός δεν ήταν μες στις προτεραιότητες του τότε τεχνικού μας, Harry Redknap, και ήμασταν τρίτοι και αποκλεισμένοι στον όμιλο. Στην πρώτη θέση ήταν ο ΠΑΟΚ. Ήταν λίγο πριν τα Χριστούγεννα και με τον Lee ‘Wee-Man’ Harris, είχαμε φέρει τις συζύγους μας για δυο βράδια στο Δουβλίνο (χρειαζόμασταν μερικά brownie points).\nΠίναμε πολύ όλη τη μέρα με τον καλό μας φίλο Steve ‘JD’ Lanham και τα κορίτσια στο διάσημο Temple Bar και πήγαμε στο παιχνίδι περισσότερο από υποχρέωση παρά από ενθουσιασμό. Ήταν μια πολύ κρύα νύχτα, χιόνιζε διαρκώς. Παρότι κατεβήκαμε με μια αδύναμη 11άδα, καταφέραμε να βάλουμε τρία γκολ πριν οι φίλοι μου κι εγώ αποχωρήσουμε από το γήπεδο για να προλάβουμε το τραμ που θα μας γύριζε στο κέντρο της πόλης. Καθώς περιμέναμε το τραμ, ακούσαμε μια βουή από το μέρος των οπαδών μας στο γήπεδο. Η Τότεναμ είχε βάλει και 4ο γκολ. Σκόρερ ένας νεαρός από την U21.\nΔεν γινόταν να συνειδητοποιήσουμε τότε, σε μια νύχτα που ήμασταν παγωμένοι ως το κόκαλο και γυρίζαμε στην πόλη για μερικές Γκίνες ακόμη, ότι το τέταρτο γκολ της Τότεναμ θα άλλαζε ριζικά τις τύχες της ομάδας. Γιατί ο σκόρερ του ήταν ο πολύ νεαρός τότε HARRY KANE!”\nΠΟΙΟΣ ΕΙΝΑΙ Ο MVP ΤΗΣ ΧΡΟΝΙΑΣ, ΑΠΟ ΤΟΝ LEE ‘WEE-MAN’ HARRIS\n“Μετά το φιάσκο της σεζόν 2013-14 με τα ‘χαμένα’ εκατομμύρια από τη μεταγραφή του Bale, ο Ποκετίνο δεν θα έπεφτε ξανά στην ‘παγίδα των πρακτόρων’, δεν θα υπέγραφε έτσι απλά, έναν ξένο που θα μπορεί να κλωτσήσει μια μπάλα. Ο Ποκετίνο ήταν πιο έξυπνος από αυτό και ήξερε ότι πρέπει να ενισχύσει τα μετόπισθεν. Έφερε λοιπόν την περσινή σεζόν τον Kieran Tripper από την Burnley, τον Kevin Wimmer από την Κολωνία και τον Toby Alderweireld από τη Σαουθάμπτον. Επίσης, τον Ιανουάριο του ’15 έφερε τον Dele Alli από τον MK Dons. Στον Alli επετράπη να μείνει στην MK Dons μέχρι το τέλος της περσινής σεζόν. Οι υπηρεσίες του ήταν πολύτιμες, γιατί βοήθησε την ομάδα να ανέβει στην Championship.\nΜόλις στα 19 του, ο Alli είναι η απόλυτη αποκάλυψη της φετινής σεζόν, τόσο για την Τότεναμ όσο και για την εθνική Αγγλίας. Η ευφυΐα του, το πόσο πολύ δουλεύει αλλά και το πώς μυρίζεται τα γκολ κάνουν τις 5 εκ. λίρες, με τις οποίες τον αποκτήσαμε, να μοιάζουν τρομερά λίγες. Έκλεισε τα 20 μόλις πριν δύο εβδομάδες και το γιόρτασε σκοράροντας το πρώτο γκολ για τη διάλυση της παραδόξως άψυχης Μάντσεστερ Γιουνάιτεντ. Αυτός ο παίκτης θα είναι το βαρύ πυροβολικό μας για τις επόμενες σεζόν”.\nΠΟΙΟΣ ΕΙΝΑΙ Ο MVP ΤΗΣ ΧΡΟΝΙΑΣ, ΑΠΟ ΤΟΝ STEVE ‘JD’ LANHAM\n“Αυτό το βραβείο πηγαίνει στον ακάματο σέντερ μπακ, Toby Alderweireld. Ένας φυσικός ηγέτης, ειδικά όσο ο Vertonghen ήταν τραυματίας για δύο μήνες, ο ‘Tobs’ όπως τον φωνάζουμε, μπορεί να πασάρει, είναι δυνατός και αποτελεί πραγματική απειλή για τα αντίπαλα καρέ όταν ανεβαίνει για τα στημένα. Έχει δώσει στην Τότεναμ κάτι που της έλειπε από τα 60s, αντοχή και ευελιξία. Με αυτόν στο χορτάρι, η Τότεναμ χάνει πολύ δύσκολα. Βγάλ’ τον από τους τέσσερις της οπισθοφυλακής και θα δεις ότι η ομάδα δεν θα είναι η ίδια”.\nΤο ΣΗΜΑΝΤΙΚΟΤΕΡΟ ΦΕΤΙΝΟ ΜΑΤΣ, ΑΠΟ ΤΟΝ RICHARD ‘DICKY’ HARRIS\n“Ελπίζω, καθώς γράφω αυτές τις λέξεις, ότι η Τότεναμ δεν έχει παίξει ακόμα το πιο σημαντικό της παιχνίδι για φέτος. Με την ανάγκη να χάσει πόντους η Λέστερ, κάθε ένα από τα επόμενα τέσσερα ματς είναι τρομερά σημαντικό. Αφού πρέπει όμως να διαλέξω ένα, θα διαλέξω αυτό με τη Σίτι εντός έδρας. Έχουμε πολύ κακή παράδοση με τον συγκεκριμένο αντίπαλο, έχουμε υποστεί πολύ βαριές ήττες, άρα το να πάρουμε ένα θετικό αποτέλεσμα θα ήταν φανταστικό και θα έδειχνε ότι πάμε για κάτι μεγάλο φέτος.\nΤο παιχνίδι δεν ξεκίνησε πολύ καλά, βρεθήκαμε πίσω στο σκορ στο 25′ μετά το γκολ του De Bruyne. Οι φιλοξενούμενοι είχαν τον έλεγχο του ματς μέχρι που ο Dier ισοφάρισε στη λήξη του ημιχρόνου με σουτ έξω από την περιοχή. Η Τότεναμ ήταν πίσω στο ματς και φαινόταν ότι ‘έχει’ την αντίπαλό της. Ο Alderweireld έκανε το 2-1 με κεφαλιά στο δεύτερο ημίχρονο και δέκα λεπτά μετά, ο Kane σκόραρε στην επαναφορά, αφού πρώτα η μπάλα βρήκε το δοκάρι από φάουλ του Eriksen.\nΗ Σίτι που ήταν στην κορυφή της βαθμολογίας πριν το ματς, ανοίχτηκε και κυνήγησε το σκορ, έτσι η Τότεναμ είχε το πάνω χέρι και χτυπούσε στην αντεπίθεση. Ο πολύ βελτιωμένος Erik Lamela έκανε το 4-1 στο 79′ και η Σίτι παραδόθηκε. Το ματς τέλειωσε με αυτό το εμφατικό σκορ, ενώ ο Harry Kane σκόραρε το πρώτο του γκολ για τη σεζόν. Αυτό το ματς έδειξε ότι η Τότεναμ θα είναι μες στους διεκδικητές του τίτλου. Για ακόμη καλύτερη τύχη μας, ο Lee ‘Wee-Man’ Harris μάς κέρασε λίγο μετά στην παμπ”.\n“Δεν είναι λίγες, άλλωστε το ποδόσφαιρο δεν είναι το μοναδικό πράγμα στη ζωή, είναι ένα κομμάτι της. Μερικοί πολύ καλοί φίλοι και υποστηρικτές της Τότεναμ έχουν ‘φύγει’ τους τελευταίους μήνες και μας στεναχωρεί που δεν θα δουν ποτέ την ενδεχόμενη απόλυτη στιγμή δόξας στο White Hart Lane. Αν συμβεί το ασύλληπτο όνειρο, τα ονόματά τους θα ακουστούν ένα ένα στο πέταλό μας. Τους θυμόμαστε και μας λείπουν. COYS”.\nΟ ΜΑΟΥΡΙΣΙΟ ΠΟΚΕΤΙΝΟ, ΑΠΟ ΤΟΝ ‘FROSTY’\n“Ο Ποκετίνο ήρθε στο White Hart Lane σε ένα κλίμα ‘υγιούς αδιαφορίας’. Στα τελευταία δώδεκα χρόνια, είχαμε οκτώ προπονητές. Ο Ποκετίνο είναι ο 5ος ξένος προπονητής και μετά τον πολυδιαφημισμένο αλλά απόλυτα άχρηστο Andre Villas Boas, νομίζω ότι ο Ποκετίνο θα μας συγχωρήσει την πρώτη αντίδραση (ένα “ωχ, πάμε πάλι από την αρχή”) όταν υπέγραψε στην ομάδα.\nΣ’ αυτό το σημείο, θα ήθελα να ευχαριστήσω τους ανθρώπους της Τρίπολης για τη φοβερή φιλοξενία τους στο ταξίδι μας για το παιχνίδι με τον Αστέρα. Περάσαμε φανταστικά στην πόλη τους. Ήταν μια υποδειγματική φιλοξενία από εξαιρετικούς ανθρώπους”.\nΤΙ ΠΙΣΤΕΥΟΥΜΕ ΓΙΑ ΤΗ ΦΕΤΙΝΗ ΛΕΣΤΕΡ, ΑΠΟ ΤΟΝ ‘MORGS’\n“Ο Κλαούντιο Ρανιέρι είναι ένας δαιμόνιος άνθρωπος και προπονητής. Κληρονόμησε μια ομάδα με μαχητές που κατάφερε να μην υποβιβαστεί την περσινή σεζόν υπό τις οδηγίες του Nigel Pearson. Δεν τους βλέπεις ευχάριστα, αλλά παίζουν με πάθος και ευθύτητα που θα περίμενες από μια μεγάλη ομάδα της Championship και όχι της Premiership. Παρ’ όλ’ αυτά, είναι εξαιρετικά αποτελεσματικοί με τον τρόπο τους και τους εύχομαι καλή τύχη. Μας νίκησαν 1-0 στην έδρα μας με κεφαλιά του Huth στις καθυστερήσεις. Αυτό πόνεσε! Τους κερδίσαμε 2-0 στην έδρα τους για το FA Cup και φέραμε ισοπαλία (1-1) για το πρωτάθλημα.\nΝαι, η Λέστερ είναι μια τυχερή ομάδα, αλλά στο ποδόσφαιρο, όπως και στη ζωή, χρειάζεσαι λίγη τύχη”.\nIan: “Είναι κανονική ερώτηση αυτή τώρα; Είναι τόσο bad losers που σε πιάνουν τα γέλια. Κάθε φορά που βρίσκονται από κάτω μας, ‘τρώγονται’ μεταξύ τους για να βρουν τι φταίει. Ακόμα πιστεύουν ότι είναι ένα από τα μεγάλα κλαμπ της Premiership, αλλά ειλικρινά, δεν είναι καν το μεγαλύτερο κλαμπ στο Βόρειο Λονδίνο”.\nDicky: “O βαθμολογικός πίνακας δεν λέει ψέματα. Είμαστε αναπάντεχα καλύτεροι από αυτούς φέτος στο χορτάρι. Σαν οπαδοί, είμαστε παραδοσιακά καλύτεροι από τις περίεργες προσωπικότητες που λέγονται οπαδοί της Άρσεναλ”.\nDusty: “Arsenal who? Γιατί να μιλήσουμε για αυτό το βουνό από σκατά;”\nSteve ‘JD’ Lanham: “Είμαστε και θα είμαστε για καιρό καλύτερη ομάδα. Μισούμε την Άρσεναλ”\nArchie: “Γιατί κάνουμε αυτήν την κουβέντα; Είμαστε ανώτεροι”\nCaptain: “Δεν είμαστε και οι πιο αντικειμενικοί για αυτήν την ερώτηση, αλλά άκου αυτό. Με τον Ποκετίνο στον πάγκο, η Τότεναμ θα γνωρίσει μεγάλες στιγμές. Έχουμε το καλύτερο προπονητικό κέντρο στην Ευρώπη, τη νεότερη ομάδα που τερμάτισε ποτέ στους top4 και ένα καινούργιο γήπεδο 62.000 θέσεων που ξεφυτρώνει από τη γη. Το μέλλον είναι λαμπρό”.\nΤΗΝ ΤΕΛΕΥΤΑΙΑ ΦΟΡΑ ΠΟΥ Η ΤΟΤΕΝΑΜ ΔΙΕΚΔΙΚΟΥΣΕ ΤΙΤΛΟ…\nCaptain: “Σοβαρά τώρα; Λολ. O Steve ήταν δυόμιση ετών, εγώ ήμουν τεσσάρων μηνών και οι υπόλοιποι ήταν αγέννητοι. Όλα αυτά είναι καινούργια για μας. Αχαρτογράφητα νερά”.


Η χρηματοδότηση απαλλαγής της ναυτιλίας από τον άνθρακα χρειάζεται δημιουργικές λύσεις -\nΗ χρηματοδότηση απαλλαγής της ναυτιλίας από τον άνθρακα χρειάζεται δημιουργικές λύσεις\nΣτην κεντρική ομιλία του σήμερα το πρωί, στο εναρκτήριο πάνελ του Συνεδρίου HELMEPA με το οποίο ξεκίνησε το συνεδριακό πρόγραμμα της τρίτης μέρας των φετινών Ποσειδωνίων, ο κ. Πλακιωτάκης αναφέρθηκε στην απαλλαγή από τις εκπομπές άνθρακα ως «φλέγον ζήτημα» και ως «μία από τις μεγαλύτερες προκλήσεις για τη ναυτιλία». Όπως είπε, «η ναυτιλία πρέπει να εξασφαλίσει, στο πολύ άμεσο μέλλον, την παγκόσμια διαθεσιμότητα ασφαλών εναλλακτικών καυσίμων χαμηλών και μηδενικών εκπομπών άνθρακα και την αντίστοιχη τεχνολογική υποδομή. Απέχουμε, ωστόσο, ακόμα από αυτόν τον στόχο».\nΑπευθυνόμενος στο κοινό μέσω βιντεοσκοπημένου μηνύματος, ο Γενικός Γραμματέας του Διεθνούς Ναυτιλιακού Οργανισμού (ΙΜΟ), Kitack Lim, δήλωσε: «Προκειμένου να απαλλαγεί από τον άνθρακα μία πραγματικά παγκόσμια βιομηχανία, απαιτούνται παγκόσμιες λύσεις. Στόχος μας είναι να διασφαλίσουμε ότι η ναυτιλία θα συνεχίσει να λειτουργεί με ασφάλεια και αποτελεσματικότητα. Στόχος μας είναι να απαλλάξουμε τελικά τη ναυτιλία από τον άνθρακα και γι’ αυτό πρέπει να συνεργαστούμε με όλους τους εμπλεκόμενους για την ανάπτυξη βιώσιμων λύσεων. Ελπίζω πολύ στην υποστήριξή σας για τις προσπάθειές μας. Πρέπει να συνεχίσουμε μαζί το ταξίδι μας και να μην αφήσουμε κανέναν πίσω».\nΟι διοργανωτές της Έκθεσης επιβεβαίωσαν ότι η χθεσινή ημέρα (7 Ιουνίου) ήταν η πολυπληθέστερη Τρίτη στην ιστορία των Ποσειδωνίων, με συνολικά 5.945 επισκέπτες να περιηγούνται στις τέσσερις αίθουσες του Metropolitan Expo, το οποίο είναι γεμάτο με 1.948 εκθέτες από 88 χώρες.\nPrevΠροηγούμενοΟΛΗ: Παρουσίαση από τον Μηνά Παπαδάκη του ELECTRIPORT στα Ποσειδώνια\nΕπόμενοΤην Πέμπτη 9/6 ξεκινούν τα δρομολόγια Πειραιάς-Κυκλάδες-Ηράκλειο του SANTORINI PALACENext


Ένα σύμμετρο μυθιστόρημα που μέσα από την ιστορία μιας ζωής, προβάλλει τον άνθρωπο της εποχής μας με όλα όσα ζει, τραυματικά και ευφρόσυνα: εντάσεις, προβλήματα, εσωτερική διάλυση, όλα αυτά που ...\nΘά 'ναι νύχτα και Αύγουστος\nΔεκατέσσερις αφηγηματικές γραφές που προσπαθούν, η καθεμιά με τη δική της λογική, να δώσουν, κυρίως, αυτά που καταπίνουν τον άνθρωπο αλλά και όσα του ομορφαίνουν τη ζωή. Σε όλα σχεδόν ...\nΤο βιβλίο αυτό δεν απευθύνεται στους ειδικούς. Οι ειδικοί γνωρίζουν πολύ περισσότερα από αυτά που περιέχει η παρούσα μονογραφία. Απευθύνεται, όμως, σε έναν πρακτικά και ουσιαστικά απαιτητικό αναγνώστη. Εννοώ τον ...\nΤο βιβλίο περιέχει δεκατρία διηγήματα. Γραμμένα τα περισσότερα τα τελευταία είκοσι χρόνια, ξαναδουλεύτηκαν πρόσφατα. Ορισμένα από αυτά είναι οι άσβηστες μνήμες από ένα όχι και τόσο μακρινό τότε. Είναι τα ...\nΤο βιβλίο αυτό περιλαμβάνει ερμηνευτικές εκδοχές πάνω σε συγκεκριμένα αφηγηματικά κείμενα που περιέχει το νέο σχολικό εγχειρίδιο. Γραμμένο με εύληπτο τρόπο, υποδεικνύει τεχνικές ανάγνωσης και μεθόδους προσέγγισης, επιμένοντας, κυρίως, στον ...


4ος ΟΜΙΛΟΣ LEAGUE CUP 2017-2018 « Foinikas Club\nFoinikas Club » Νέα Ειδήσεις » 4ος ΟΜΙΛΟΣ LEAGUE CUP 2017-2018\n4ος ΟΜΙΛΟΣ LEAGUE CUP 2017-2018\nby admin on Tuesday, October 17th, 2017\nΤο ΔΣ της ομάδας θέλοντας να δώσει την δυνατότητα στους φιλάθλους μας , που παρόλες τις δυσκολίες της εποχής υποστηρίζουν την ομάδα μας σε κάθε αγωνιστική διοργάνωση, με αίτημα προς την διοργανώτρια αρχή ΕΣΑΠ ,θα διοργανώσει στο νησί μας τον Προκριματικό Όμιλο του League Cup “ΝΙΚΟΣ ΣΑΜΑΡΑΣ”2017-2018 .Η κατάκτηση της πρώτης θέσης στον προκριματικό όμιλο οδηγεί στο Final Four του θεσμού που θα γίνει και αυτό στο νησί μας στο τέλος Ιανουαρίου 2018.\nΤο κόστος της διοργάνωσης καλύπτεται εξ ολοκλήρου από την ομάδα μας,αλλά προσπαθώντας να μην επιβαρύνουμε περαιτέρω τους φιλάθλους μας ,ορίσαμε χαμηλές τιμές εισιτηρίων ως εξής\nα) Εισιτήριο τριημέρου (και για τούς 3 αγώνες) για την κάτω κερκίδα τιμή 20,00 euro\nγια τους κατόχους Διαρκείας (με έκπτωση) 15,00 euro\nβ) Εισιτήριο τριημέρου (και για τούς 3 αγώνες) για την πάνω κερκίδα τιμή 12,00 euro\nγια τους κατόχους Διαρκείας (με έκπτωση) 10,00 euro\nγ) Εισιτήριο ανά Αγώνα για την κάτω κερκίδα τιμή 10,00 euro\nγια τους κατόχους Διαρκείας (με έκπτωση) 8,00 euro\nδ) Εισιτήριο ανά Αγώνα για την πάνω κερκίδα ενιαία τιμή για όλους 5,00 euro\nΟι αθλητές και οι Αθλήτριες της ομάδας μας θα έχουν δωρεάν είσοδο στην πάνω κερκίδα\nΣας καλούμε όλους να βοηθήσουμε την ομάδα μας ,και να της ανοίξουμε τον δρόμο για το Final Four , όπου μπορούμε να διεκδικήσουμε ένα ακόμα τρόπαιο του θεσμού.\nΚρίμα, αλλά και άδικο…\nΠρόγραμμα-διαιτητές 14ης αγωνιστικής\nΣυνέντευξη Προέδρου Δημ.Παλιόπορτα στον ΑΙΓΑΙΟ FM\nΑγαπητοί Φίλαθλοι Την Κυριακή 29/10 και ώρα 16:30 η ομάδα μας αντιμετωπίζει για τήν 1ηΑγωνιστική του Πρωταθλήματος VolleyLeague A1 την ομάδα της Νίκης Αιγινίου. Καλούμε όλους τούς φιλάθλους τού νησιού μας ,όπως…\n«Απαραίτητη η παρουσία όλων» Το Διοικητικό Συμβούλιο του Α.Ο. Φοίνικα Σύρου καλεί όλο το φίλαθλο κοινό του νησιού να ενισχύσει τις προσπάθειες των παικτών μας στο ματς που…\n4ος ΟΜΙΛΟΣ LEAGUE ...\nΑγαπητοί Φίλαθλοι Το ΔΣ της ομάδας θέλοντας να δώσει την δυνατότητα στους φιλάθλους μας , που παρόλες τις δυσκολίες της εποχής υποστηρίζουν την ομάδα μας σε κάθε αγωνιστική…\nΠροπονητικού � ...\nΠερισσότερο προπονητικού χαρακτήρα ήταν το δεύτερο φιλικό μεταξύ του Φοίνικα Σύρου και της ΑΕΚ. Οι δύο τεχνικοί έδωσαν χρόνο συμμετοχής σε αθλητές που δεν έπαιξαν αρκετά την πρώτη…\nΦιλική νίκη με ...\nΟ Φοίνικας επικράτησε στο φιλικό της Σύρου με 4-0 σετ της ΑΕΚ. Ένα παιχνίδι το οποίο είχε να δείξει αρκετά και στους δύο προπονητές, αφού βγήκαν αξιόλογες φάσεις…\nΉττα με 1-3 σετ � ...\nΤην ήττα με 1-3 σετ γνώρισε η ομάδα μας στο τουρνουά της Σερβίας, από την Vojvodina στην πρεμιέρα του τουρνουά. Το παιχνίδι θα μπορούσε να είχε διαφορετική κατάληξη…\nΣτο Novi Sad ο Φοί� ...\nΣτο Novi Sad της Σερβίας βρίσκεται ήδη ο Φοίνικας Σύρου, όπου σε λίγη ώρα από τώρα θα βρεθεί αντιμέτωπος με την Vojvodina στο διεθνές τουρνουά που διοργανώνουν οι…\n«Γλυκιά» νίκη ...\nΜε τον καλύτερο τρόπο ξεκίνησε το 4ο διεθνές τουρνουά από τον Φοίνικα Σύρου με συνδιοργανωτή την Περιφέρεια Νοτίου Αιγαίου. Η πρώτη μέρα των αγώνων πρόσφερε στους φίλους του…


ΠΟΙΜΕΝΙΚΟΣ ΑΥΛΟΣ: ΦΥΓΗ ΚΑΙ ΔΙΑΣΠΟΡΑ\nΗ ακράτητη επιθυμία των κατοίκων να φύγουν από τα δεινά ( κακοδιοίκηση, παιδομάζωμα, σκληρότητα, αδικίες κλπ) τους σπρώχνει προς δύση και ανατολή, έτσι βλέπουμε ερήμωση οικισμών, η φυγή αυτή γίνεται πιο έντονη από τα 1400 και μετά.\nΦΩΤΟΓΡΑΦΙΑ : Η κατάληψη της Κωνσταντινουπόλεως το 1453.\nΠΡΟΣ ΦΡΑΓΚΟΚΡΑΤΟΥΜΕΝΕΣ ΠΕΡΙΟΧΕΣ\nΣυνηθισμένη ήταν η φυγή των πληθυσμών της Πελοποννήσου μετά το 1460 στις κοντινές βενετοκρατούμενες περιοχές και κυρίως το Ναύπλιο, εκεί ύστερα από 7 χρόνια παραμονής γινόντουσαν πολίτες (τζιταδίνου). Την εποχή αυτή γίνηκε η χάραξη των δρόμων του Ναυπλίου και το πολεοδομικό του σχέδιο .\nΆλλοι τόποι προορισμού ήταν η Μεθώνη και η Κέρκυρα στις πόλεις αυτές δημιουργείται μωσαϊκό από κατοίκους Έλληνες, γύφτοι, Αρβανίτες, Φράγκοι, κλπ αυτή την εικόνα μας δίνει ο Μάζαρις στο σχετικό σατιρικό του κείμενο.\nΗ Βενετική κυβέρνηση επί πολλούς αιώνες περιθάλπει Έλληνες από την Πελοπόννησο, την Κρήτη και την Κύπρο και τους εγκαθιστά σε πόλεις της Ιταλίας όπως οι Pazanzo και Pola, όπου εκεί γίνονται επιμειξίες και συγχωνεύονται από τους ντόπιους, στα 1589 στην Pola, ιδρύεται ορθόδοξη εκκλησία.\nΣτην Ιταλία δεν πάνε μόνο οι εύποροι αλλά και απλοί άνθρωποι και κυρίως μετά τον θάνατο του Σκερτέμπεη (Γεώργιος Καστριώτης) και κυρίως από την Ήπειρο, Αλβανία πολλοί πάνε και προς τα Ιόνια νησιά που κτίζουν νέα χωριά.\nΛόγιοι και πολεμιστές με τις οικογένειές τους όπως οι Ελληνοαλβανοί Δημ Ρερές, Νικ Μπιντέριος Λάσκαρης, Κων Μαζρέκιος Καστριώτης κλπ ακόμα και οι συγγενείς του Καστριώτη κατέφυγαν στην Ιταλία.\nΗ προτίμηση των φυγάδων είναι προς την Καλαβρία, Παλέρμο, Μεσσήνη που ζούσαν πάντα Ελληνικοί πληθυσμοί αλλά υπήρχαν και εκατοντάδες ορθοδόξων μοναχών σε πάμπολλες μονές.\nΟι Ελληνοαλβανικοί εποικισμοί στην Ιταλία είναι περίπλοκη υπόθεση και υπάρχουν ελάχιστε ειδήσεις για αυτές. Ο δε διαχωρισμός τους από τους ξένους είναι σχεδόν αδύνατος, οι άνθρωποι αυτοί σιγά σιγά άρχισαν να αποβάλουν την γλώσσα, τα ήθη και το ορθόδοξο δόγμα και να αφομοιώνονται με τους Ιταλούς.\nΕδώ θα πρέπει να σημειώσουμε τις διαπραγματεύσεις της Άννας Νοταρά στα 1472 με 1474 με την πολιτεία της Σιένας για την εγκατάσταση Ελλήνων (Χειμαριώτες και Μανιάτες) στο Montacuto di Maremma της Τοσκάνης, στην εποχή των Μεδίκων που όμως ναυάγησαν την τελευταία στιγμή.\nΑξιόλογο κέντρο των Ελλήνων είναι η Νεάπολη, είναι γνωστό ότι στα 1487 υπηρετούσαν στον στρατό του βασιλιά Φερδινάνδου Α 5.000 ορθόδοξοι Αλβανοί, Ηπειρώτες και άλλοι Έλληνες, στα 1518 κτίζεται η εκκλησία των Αγ Πέτρου και Παύλου με πρωτοβουλία του Θωμά γιου του Δημητρίου Ασάνη από τον βασιλικό οίκο των Παλαιολόγων.\nΣτα 1534 με την εύνοια του Καρόλου Ε ιδρύθηκαν νέοι εποικισμοί νότια του βασιλείου της Νεάπολης, καθώς και αργότερα επί Φιλίππου Β, επί του Βουρβώνου Καρόλου Γ στο στρατό του δημιουργήθηκε το «Βασιλικό Μακεδονικό σύνταγμα» και παραχώρησε στους πρόσφυγες γαίες στο Abruzzo και δημιουργήθηκε ελληνοθόδοξη επισκοπή και ένα κολλέγιο.\nΣτα 1744 21 κάτοικοι (17 άνδρες, 3 γυναίκες και ένας ιερέας) του χωριού Πικέρνη εγκαταστάθηκαν στο χωριό Badessa της Abruzzo και εκεί έφτιαξαν εκκλησία και έβαλαν την Παναγιά την Κρεμιζόβα που μετέφεραν από το χωριό τους, αξιόλογο είναι ότι οι απόγονοι αυτών των κατοίκων στα 1875 ζήτησαν γαίες και να εγκατασταθούν στο Ελληνικό κράτος! Το ίδιο ζήτησαν και τα Ελληνικά χωριά μεταξύ Μπρίντεζι και Lecce. Βέβαια οι Ελληνικές κυβερνήσεις τότε δεν ήταν σε θέση να αντιμετωπίσουν αποικιακά προβλήματα.\nΟ Βασιλιάς Φερδινάνδος Δ (1751 με 1825) ίδρυσε στην Σικελία ελληνορθόδοξη επισκοπή και παραχώρησε γαίες και προνόμια.\nΣτο 15ο αιώνα ο διαπρεπής Ελληνικής καταγωγής γιατρός Antonio Galateo που μιλούσε με ευχέρεια τα Ελληνικά, διαβεβαίωνε ότι στα νιάτα οι κάτοικοι της Καλλίπολης μιλούσαν Ελληνικά.\nΤο ίδιο και ο Ascanio Pesio για τους κατοίκους της Καλημέρας, του Maglie, του Mantano και του Capo di Lauca .\n`Ο Καλαβρός γεωγράφος Barri έλεγε ότι η εκκλησία Rossano στην Calabria Citeriore είχε διατηρήσει την Ελληνική γλώσσα και το ορθόδοξο δόγμα ως τα 1600 και ότι οι κάτοικοι που βρισκόταν στον απώτατο μεσημβρινό μιλούσαν Ελληνικά.\nΚαι πριν ένα αιώνα ο Biondelli έγραφε ότι στην Καλαβρία στην πόλη , στα βουνά στην περιοχή Celso κατοικούσαν μερικές χιλιάδες Έλληνες καθώς και στην περιοχή Reggioικρές πόλεις Bova, Αμυγδαλιά, Λευκόπετρα, Αγάθα, και στα χωριά Misoripha, Cardetum και Πεντεδάκτυλον, υπήρχαν άλλες 18.000 σκορπισμένοι κατά μικρούς ή μεγάλους οικισμούς σε διάφορα σημεία της Terra d Otranto και ακολουθούσαν το ορθόδοξο δόγμα.\nΦΩΤΟΓΡΑΦΙΑ : Ο Άγιος Γεώργιος της Βενετίας με το επιβλητικό κωδωνοστάσιο.\nΣτην Σικελία καταφεύγουν πολλοί από την Πελοπόννησο και ιδρύουν πάμπολλα χωρία όπως το Piana dei Greci στο Παλέρμο, στην πόλη αυτή υπήρχαν στα 1583 ορθόδοξοι ναοί που αναγνώριζαν σαν κεφαλή τον Πατριάρχη Κωνσταντινουπόλεως, υπό την προστασία του βασιλιά της Ισπανίας παρά την δυσαρέσκεια του Πάπα. Ο Gerlach στα 1575 μνημονεύει και Έλληνες που ζούσαν στην Κορσική που υπάγονται στο Πατριαρχείο. Εκεί φτάνει στα 1676 μεγάλο στρώμα Μανιατών που επικάθισε σε παλαιότερο Ελληνικό.\nΑΛΒΑΝΟΙ ΣΤΗ ΣΙΚΕΛΙΑ\nΤους πρώτους Ελληνό Αλβανούς ο Biondelli τους κατατάσσει με την εξής χρονολογική σειρά :\nΤης Contessa του Mezzojuso\nPiana de Greci\nΓια την πρώτη περίπτωση έχουμε αρκετές γνώσεις από έρευνα του Onofrio Buccola. Έτσι πολλοί Ελληνοαλβανοί πρόσφυγες εγκατεστημένοι σε διάφορα μέρη της Σικελίας συγκεντρώθηκαν στο Mezzojuso στην περιοχή της Βαρωνίας της μονής του Αγ Ιωάννου των Ερημιτών και ανακαίνισαν την παλαιά εκκλησία της S Maria που λειτουργούσε κατά το ορθόδοξο δόγμα και εκεί εγκαταστάθηκαν μόνιμα στα 1501, στα μέσε του 17ου αιώνα ιδρύθηκε ορθόδοξο μοναστήρι που επανδρώθηκε με μοναχούς από την Κρήτη, εκεί στα 1669 λειτουργούσε και σχολή δοκίμων μοναχών. Με αυτό σαν πυρήνα δημιουργήθηκαν σχολεία στο Mezzojuso και διατηρήθηκε το γλωσσικό ιδίωμα και ο ορθόδοξος χαρακτήρας.\nΣυγκεκριμένα την ημέρα της Πεντηκοστής με μάτια δακρυσμένα ανέβαιναν στην κορυφή του λόφου Bringa και βλέποντας προς την ανατολή τραγουδούσαν με πάθος στην γλώσσα τους:\n«Όμορφε Μοριά, από την στιγμή που σε άφησα, δεν σε έχω ξαναδεί. Εκεί μένει ο αφέντης πατέρας μου και η σεβαστή μητέρα μου, εκεί ο παππούς και ο αδελφός μου. Όμορφε Μοριά, από τότε που σε άφησα, δεν σε έχω ξαναδεί.»\nVajtim i Koronës-\nPetkat e të mirat tona na i lajmi te Korona.Krishtin na kemi me ne.Oj e bukura Moré.Thell të pljastë me lot ndër si,na të lipismë,oj Arbëri!...Ndallandishe e ljarë e ljarë,kur të vishë ti njatër herë. Vjen të vishë ti te Korona,më ngë gjenë ti shpit e tona! Më ngë gjen trima hajdhjar.Po një kjen(turkun), çë qoft i vrar!Kur u nistin gjithë anitë,e dherat tan iktin ka sitë.Burrat gjith me një shërtim Thrritin gratë me një valjtim, Dil e hana ti, Stihji! Oj Moré! Oj Arbëri!(Arbëreshët dhe Kënga e Moresë)\nΤα πράγματα και τα καλά μας εμείς τα αφήσαμε στην Κορώνη.Το Χριστό όμως τον έχουμε μαζί μας, αχ ωραίε μου Μοριά!Βαθιά βαλαντωμένοι,με δάκρυα στα μάτια, σε λυπόμαστε μωρ' Αρβανιτιά. Γοργό χελιδονάκι μου, σαν έρθεις στην Κορώνη, δε θα βρεις πια τα σπίτια μας, ούτε τα ωραία παλικάρια,μα ένα σκυλί (τον Τούρκο), που μακάρι να πεθάνει. Όταν ξεκίνησαν τα πλοία και η γη μας έφευγε απ' τα μάτια μας, όλοι οι άντρες μ' ένα αναστεναγμό, και οι γυναίκες μ' ένα παράπονο φωνάζαν: Βγες να μας κατασπαράξεις εσύ, στοιχειό! Αχ Μοριά! Αχ Αρβανιτιά!\nΦΩΤΟΓΡΑΦΙΑ : Το χωριό Piana dei Greci στο Παλέρμο της Σικελίας.\nΜετά τα 1400 καταπλέουν πλήθος πρόσφυγες με τις οικογένειές τους που αναζητούν ασφαλές καταφύγιο: Έμποροι, ναυτικοί, στρατιώτες στην υπηρεσία της Βενετικής δημοκρατίας, όλοι αυτοί αποτελούν πυρήνες της μετέπειτα ελληνικής παροικίας.\nΤο ρεύμα αυτό μεγαλώνει μετά από κάθε οθωμανική κατάληψη. Ο μόνιμος πληθυσμός των Ελλήνων ανερχόταν σε 15.000 και μερικές φορές έφτανε σε 20.000 ή και παραπάνω. Οι πάροικοι ιδρύουν σωματείο και αδελφότητα και με τις συνδρομές βοηθούν τους φτωχούς πρόσφυγες περιθάλπουν και κάνουν κάθε αγαθοεργία.\nΈνα από τα μελήματα είναι το κτίσιμο ορθόδοξης εκκλησίας στα 1539 ο πρόεδρος της αδελφότητας Μανουήλ Κατακουζηνός δραστηριοποιείται και στα 1573 εγκαινιάζουν την όμορφη εκκλησία του Αγίου Γεωργίου έργο του Vittorio Alessandro με καλοδουλεμένα κέδρινα ερμάρια, με στασίδια , τέμπλο ασημένιες καντήλες , μπρούτζινα κηροπήγια.\nΟι δωρητές δεν ήταν απόγονοι των μεγάλων οικογενειών του Βυζαντίου ή των λογίων, αλλά απλοί άνθρωποι του λαού, πλοίαρχοι, ράφτες, κλπ την ταπεινή καταγωγή μαρτυρούν και τα επίθετα Ανυφαντής, Βαρέλης, Καλαπόδας, Χαλασιάρης, Παγίδας κλπ στα βιβλία της αδελφότητας συναντάμε και Ιταλικά ονόματα όπως πχ Manolli Buchallano, Vassili Contelli, Zorzi Falier, Matio Floca, Marco Lonzi, Zorzi Matarangga κα που ανήκουν σε εξελληνισμένους Ιταλούς.\nΠΡΟΣ ΙΒΗΡΙΑ, ΓΕΩΡΓΙΑ, ΚΑΥΚΑΣΟ, ΑΖΟΦΙΚΗ\nΑπό τον Πόντο κυρίως (αυτοκρατορία Τραπεζούντας) μετά την πτώση της στα 1490 όπως αναφέρει ο Γεωργιανός ιστορικός Ιοσσελιάνη, κατέφυγαν στη Ιβηρία και Γεωργία και μετά την προέλαση των Τούρκων στον Καύκασο προς τα ενδότερα, που ιδρύσαν την αρχιεπισκοπή Αχτάλας που διατηρήθηκε μέχρι τα 1827, εκεί πήγαν να συλλέξουν εράνους οι δύο οικουμενικοί Πατριάρχες Ιωακείμ Α (1498) και ο Θεόκλητος Β (!585) .\nΤην εποχή αυτή κατέφευγαν ακόμα και στους Τατάρους της Κριμαίας, που αργότερα στα 1777 μεταφέρθηκαν στην περιοχή Μαριούπολης στην Αζοφική. Μερικοί έχασαν την γλώσσα τους και άρχισαν να μιλούν Ταταρικά (χωριό Μάγκους), χωρίς όμως να συγχωνευτεί από τους Τάταρους.\nΦΥΓΗ ΠΡΟΣ ΤΟ ΕΣΩΤΕΡΙΚΟ\nΗ φυγή αυτή δεν πραγματοποιήθηκε κατά οικογένειες αλλά κατά ομάδες και σπάνια κατά άτομα.\nΑν εξαιρέσουμε τις πόλεις εκείνες που ήταν στρατηγικές πχ Θεσσαλονίκη ή χάρης τα προνόμια τους πχ Ιωάννινα , Τίρναβο, Γαλατά κλπ παρατηρείται πραγματικό ξερίζωμα των πληθυσμών, φαινόμενο που παρουσιάζεται και στην Μ Ασία και στις περιοχές του Αίμου και στο Αιγαίο. Αυτό ήταν μια πολιτική των Οθωμανών με σκοπό την υπεροχή του μουσουλμανικού στοιχείου μεταξύ των ετών 1520 με 1530 σύμφωνα με τον Baekan. Έτσι βλέπουμε:\nΑνδριανούπολη : 2.228 μουσουλμανικές οικογένειες 522 χριστιανικές\nΠρούσα : 6.165 μουσουλμανικές οικογένειες 69 Χριστιανικές\nΆγκυρα : 2.399 μουσουλμανικές οικογένειες 277 Χριστιανικές.\nΤοκάτη : 818 μουσουλμανικές οικογένειες 701 Χριστιανικές.\nΣκόπια : 630 μουσουλμανικές οικογένειες 200 Χριστιανικές.\nΣόφια: 471 μουσουλμανικές οικογένειες 238 Χριστιανικές.\nΘεσσαλονίκη : 1.299 μουσουλμανικές οικογένειες 989 Χριστιανικές 2.645 Εβραϊκές.\nΣέρρες : 671 μουσουλμανικές οικογένειες 357 Χριστιανικές.\nΤρίκαλα : 301 μουσουλμανικές οικογένειες 343 Χριστιανικές.\nΛάρισα : 693 μουσουλμανικές οικογένειες 75 Χριστιανικές κλπ\nΕξαίρεση αποτελούσαν οι πόλεις :\nΑθήνα : 11 μουσουλμανικές οικογένειες 2.286 Χριστιανικές.\nΣεβάστεια: 261 μουσουλμανικές οικογένειες 750 Χριστιανικές.\nΠρέπει να σημειωθεί ότι οι μετακινήσεις συνεχίστηκαν επί αιώνες. Οι μετακινήσεις αυτές είναι γνωστές από προφορικές παραδόσεις και καταγράφτηκαν αργότερα.\nΦΩΤΟΓΡΑΦΙΑ : Ελληνικό χωριό Τσερμαλίκ στην Αζοφική Θάλασσα (φωτό Στ. Ελληνιάδης).\nΜΕΤΑΚΙΝΗΣΕΙΣ ΣΤΗΝ ΕΛΛΗΝΙΚΗ ΧΕΡΣΟΝΗΣΟ\nΣτην Πελοπόννησο η τουρκική εισβολή το πρώτο μισό του 15ου αιώνα προκάλεσε μεγάλα κενά στα πεδινά μέρη και αραίωση των μεγάλων αστικών κέντρων. Οι πληθυσμοί φεύγουν από τα κράσπεδα των δρόμων για να μην υποφέρουν από τα Τουρκικά στρατεύματα ή τους Τούρκους υπαλλήλους.\nΈτσι χωριά και κωμοπόλεις που βρίσκονται επί των συγκοινωνιακών οδών εγκαταλείπονται και ερημώνουν, ενώ δημιουργούνται άλλα σε ασφαλέστερους τόπους.\nΧαρακτηριστικό παράδειγμα είναι οι μετατοπίσεις των χωριών Αγ Ιωάννης και Αγ Νικόλαος της περιοχής Ζαγοριών.\nΤα βουνά γίνονται τόποι που πρέπει να θρέψουν όχι μόνο τους αραιούς πληθυσμούς των, αλλά και άλλους που καταφεύγουν από τα πεδινά .\nΟι κάτοικοι που ήθελαν να αποφύγουν τα επακόλουθα της συχνής διάβασης των Τούρκων από τα μέρη τους, τις περιοχές αυτές ονόμαζαν «Τουρκοδρόμια».\nΗ διάρθρωση της Ελληνικής χερσονήσου με τα φυσικά της άσυλα, τα ορεινά και άγονα μέρη , με τις χερσονήσους και τα νησιά, έσωσαν ένα μεγάλο τμήμα του Ελληνικού πληθυσμού από την καταπίεση των Τούρκων και από τον φυσικό και ηθικό αφανισμό.\nΓι αυτό ο Κοσμάς ο Αιτωλός ονόμασε ευλογημένα τα ψηλά βουνά και μακαρίζει εκείνους που ζουν σε αυτά, ενώ προφήτευε φοβερά για όσους ζούσαν στα πεδινά.\nΟι ορεινοί όγκοι της Πίνδου, ο Όλυμπος , το Πήλιο, η Όρθυς, κλπ έγιναν οι προστάτες οι προστάτες των πλησιέστερων πληθυσμών. Χαρακτηριστική περίπτωση είναι το Καταφυγίου των Πιερίων (είναι ενδεικτικό ότι αυτή η ονομασία συναντάται σε πολλά μέρη της Ελλάδος), οι κάτοικοί του λοιπόν ζούσαν σε έφορο χωριό που ονομαζόταν Ποδάρι στον Αλιάκμονα, αλλά επειδή καταπιεζόταν από τους Τούρκους αποσύρθηκε στις απόκρημνες και δασωμένες πλαγιές του Φλάμπουρου που ήταν οι στάνες τους. Έκοψαν το μεγάλο δάσος των βελανιδιών και πεύκων και ίδρυσαν το χωριό τους, έτσι απαλλάχθηκαν από την παρουσία των Τουρκικών αρχών.\nΠαρόμοια ήταν η ιστορία πολλών χωριών όπως η Σιάτιστα, η Γαλατινή, το Μπλάτσι, η Κλεισούρα, το Βαγάτσικο, το Κωσταράζι, η Σέλιτσα, η Μοσχόπολη κα.\nΠληροφορία έχουμε για το γεγονός αυτό από τον Εβλιά Τσελεμπή ότι προς Β της λίμνης του Λαγκαδά δεν συναντούσε κανείς τίποτα, μόνο σε ορισμένα σημεία έβρισκε κατεστραμένα χωριά και ερειπωμένους τοίχους σπιτιών που άνηκαν σε «ληστρικούς» πληθυσμούς (χαιντουτ) Έλληνες, Βουλγάρους και Βλάχους που είχαν καταφύγει στα βουνά.\nΈτσι όχι μόνο οι κάτοικοι της Θράκης και Μακεδονίας, αλλά και της Θεσσαλίας αποσύρονται στους ορεινούς όγκους και εγκαθίστανται γιουρούκοι Τούρκοι στις εύφορες πεδιάδες. Τους γιουρούκους της Θεσσαλίας είχε εγκαταστήσει ο Τουραχάν μπέης, σαν μέτρο για τον μεγάλο αριθμό των Χριστιανικών χωριών και κάστρων γύρω από την Λάρισα.\nΟι μεγαλοκτηματίες όσοι δεν γίνηκαν μουσουλμάνοι έφυγαν σιγά σιγά αφού πρώτα εξουθενώθηκαν οικονομικά προς τα ορεινά. Οι Τούρκοι αυτοί με το πέρασμα των αιώνων χάνουν τις πολεμικές τους αρετές και στον 19ο αιώνα αναφέρονται σαν ειρηνικοί γεωργοί.\nΣτον 19ο αιώνα η Θεσσαλία έχει κατακλυσθεί από τούρκους μετριούνται 27 τζαμιά, σε ανώμαλες περιόδους ο Τουρκικός πληθυσμός μεταφέρεται στα Τρίκαλα για σιγουριά, Τουρκόπολη είναι και τα Φάρσαλα (Τσατάλτζα).\nΗ συμπίεση βλάχικων πληθυσμών στην οροσειρά της Πίνδου δημιουργούν συνοικισμούς από μεγάλες πατριαρχικές οικογένειες (φάρες) οι οποίες δημιουργού ένα χωριό, ο υπερπληθυσμός τους βρίσκει διέξοδο προς άλλους ορεινούς όγκους και τον Όλυμπο, έτσι έχουμε βλάχικους πληθυσμούς στα χωριά: Νεοχώριο, Φτέρη, Μηλιά, Βλαχολιβαδιό, Κοκκινοπλού που ήρθαν από τα βουνά της Πίνδου, αξιοπιστία σε αυτό δημιουργεί οι ομοιότητες στα ονόματα, την γλώσσα, την προφορά, τα ήθη και έθιμα κλπ των βλάχων του ολύμπου και της Πίνδου (Σαμαρίνας κλ).\nΚαι στην Ήπειρο παρατηρείται καταφυγή σε απόμερα οχυρά όπως από την Παλαιά πάργα στην Νέα κατά την έναρξη των Τουρκικών επιδρομών, στις περιοχές αυτές επικρατούσε μεγάλη αναταραχή και αναρχία, οι κάτοικοι συνοικίζονται σε χωριά το ένα κοντά στο άλλο σε ορεινά μέρη και ζουν από την κτηνοτροφία. Το φαινόμενο αυτό παρουσιάζουν τα χωριά γύρω από τον Τσαμαντά : Σωτήρας, Λίντιζδα, Γριάζδανη, Μαλτζιάνη, Πόβλα, Αχούρια, Φατίρι, Μπαμπούρι, Λειά, Γλούστα, Λίστα, Ζίτσα, Κρετζούνιστα κλπ Ο τρόπος αυτός οικισμού έχει να κάνει με την μορφολογία του εδάφους.\nΌχι μόνο τα βουνά αλλά και μικρές αποκομμένες από τους δρόμους χερσόνησοι χρησιμοποιούνται για οικισμό πχ η Πάργα\nΟΙ συμπιεσμένοι κάτοικοι πχ η Χαλκιδική που απομονώνεται από την άλλη Μακεδονία με τον ορεινό όγκο του Χολομώντα. Περιγράφοντας την ορεινή αυτή περιοχή ο περιηγητής Cousinery λέγει ότι στις εποχές των επαναστάσεων και των κατακτήσεων τα δάση έγιναν άσυλα των κατοίκων.\nΑυτά λοιπόν εμπόδισαν την μετανάστευση και την διαρροή τους και διατήρησαν έμεικτες τις παλαιές οικογένειες που είχαν καταφύγει εκεί. Αυτά διατήρησαν την καθαρότητα του γένους των Γι αυτό οι πληθυσμοί αυτοί ήταν υπερήφανοι για την ελληνική τους καταγωγή.\nΗ ορεινή περιοχή του Χολομώντα καταλήγει σε ακόμα πιο ασφαλή καταφύγια στις τρεις χερσονήσους της Κασσάνδρας, Σιθωνίας και του Αγίου Όρους. Οι χερσόνησοι αυτοί φαίνεται ότι έγιναν καταφύγια κατά καιρούς ταλαιπωρημένων από εχθρικές επιδρομές των πληθυσμών. Δες ένα δημοτικό τραγούδι:\nΚανείς δεν την επάτησε την ξακουστή Κασσάνδρα\nΜόν ο Λοπούτ την πάτησε , μόν ο Λοπούτ την πήρε.\nΦΩΤΟΓΡΑΦΙΑ: Χορός των Ελλήνων της Αζοφικής.\nΟι χερσόνησοι της Θεσσαλομαγνησίσα, της Μάνης που προστατεύονται από τον Ταΰγετο και το Πήλιο χρησιμοποιήθηκαν σαν καταφύγια .\nΗ χερσόνησοι της Θεσσαλομαγνησίσα αρχίζει από το Τσάγεζι ήταν απομονωμένη ως τα τελευταία χρόνια του Βυζαντίου και άργησε πολύ να πατήσει εκεί ο κατακτητής , ομοίως ασφάλεια παρουσίαζε η κοιλάδα των Τεμπών, οι κάτοικοι εδώ γνώριζαν την τέχνη της υφαντικής και της βαφής κόκκινων νημάτων, κατέφυγαν σιγά σιγά στις βόρειες πλαγιές της Όσσας και συνοίκισαν τα Αμπελάκια που άκμασαν κατά τον 17ο και 18ο αιώνα, νότια του Κισσάβου αναπτύσονται η Αγιά που επιδόθηκαν στην βιοτεχνία των βαμβακερών υφασμάτων (αλατζάδων, ζουναριών, σερβετών κλπ) που έστελναν στην Σμύρνη, Κωνσταντινούπολη και με την συνεργασία των Αμπελακιωτών στην Αυστρία και Γερμανία. Λένε ότι η Αγιά μεγάλωσε μεταξύ 1665 και 1680 τον καιρό που κατάστρεψαν οι Τούρκοι το Βαθύρεμα , όπου γεννήθηκε ο Αγ Συμεών, ο κτίτωρ της μονής Φλαμουρίου.\nΣε περίοδο ακμής φαίνεται ότι βρίσκεται το Τσάγεζι και παρατηρείται συρροή πληθυσμού, εκεί κτίστηκαν δύο μαναστήρια της Παναγιάς και του Αγ Δημητρίου που οχυρώθηκαν για να αντιμετωπιστούν οι Πειρατές.\nΠρόσφυγες από την Εύβοια και την Φθιώτιδα συνοικίζουν τον Πλάτανο και χωριά του Πηλίου, μερικά από τα χωριά αυτά αναπτύχθηκαν γύρω από μοναστήρια και πήραν το όνομά τους Αγ Ονούφριος, Αγ Λαυρέντιος κλπ .\nΗ Δημητριάς κατοικείται ως τα τέλη του 16ου αιώνα\nΧαρακτηριστικές είναι οι παρατηρήσεις του Chasteaurenault στα 1916 που τις έστειλε στον Λουδοβίκο ΙΓ :\n«…η χώρα αυτή μπορεί ναμεταβληθεί προς μεγάλη πόλιν, παραδόξως κειμένην και πολυάνθρωπον, οριζομένη αφ ενός υπό της Θαλάσσης και προς την οποίαν φέρουσιν ολίγαι μόνον πάροδοι από της Καλαμάτας άχρι της Πασσάβας, των δύο άκρων ρης Μάνης. Η χώρα αυτή περιέχει 700 περίπου πόλεις και χωριά και πλείστα μοναστήρια…».\nΑπ ότι καταλαβαίνεις ο αριθμός των πόλεων και των χωριών είναι υπερβολικός, πάντως άλλες πληροφορίες του 1672 κατεβάζουν τα χωριά σε 300 και τις κωμοπόλεις σε 60.\nΓεγονός είναι ότι η περιοχή ήταν πυκνοκατοικημένη στο εσωτερικό. Φαίνεται ότι μετά το 1460 πολλές οικογένειες (αρχοντικές και μη) του Μυστρά και των γύρω πόλεων κατέφυγαν.\nΣτις ανατολικές και δυτικές υπώρειες του Ταΰγετου ιδρύθηκαν νέοι οικισμοί και αναμείχθηκαν με τους Αλβανούς και τους Αλβανοβλάχους εποίκους, ε αποτέλεσμα να δημιουργηθεί ο πολεμικός λαός των Μανιατών.\nΤα παράλια είναι άδεια κατά τις αρχές του 16ου αιώνα (1512) και έδιναν την εντύπωση στους ταξιδιώτες ερήμων περιοχών . Η δε φτώχια των κατοίκων ήταν πασιφανής\nΚαι η περιοχή αυτή ήταν μια μορφή απόμερης χερσονήσου, χωρίς όμως να έχει την ασφάλεια των άλλων, και εδώ παρατηρήθηκε καταφυγή κατοίκων προς τα ορεινά μέρη, όπου ζούσαν σαν ποιμένες και φυσικά ελεύθεροι, διατηρώντας την καθαρότητα της γλώσσας και της φυλετικής καταγωγής.\nΗ περιοχή αυτή επεκτείνεται στο τρίγωνο Αμβρακικός, όχθες Αχελώου. Τα Άγραφα , ο Ασπροπόταμος, οι άγριες περιοχές του Βάλτου και Ξηρόμερου ήταν αξιόλογο άσυλο Ελληνικών πληθυσμών, όσων δεν είχαν καταφύγει στα Επτάνησα.\nΠληροφορίες μας δίνει ο Γάλλος αρχαιολόγος L Heuzey στα 1856, δες μερικά συμπεράσματά του:\n«Τα φτωχικά χωριά του Βάλτου είναι χωμένα μέσα σε πυκνά δάση και απρόσιτες θέσεις , όπου φτάνει κανείς ακολουθώντας μυστικά και επικίνδυνα μονοπάτια. Αποτελούνται από καλύβες την μια μακριά από την άλλη και είναι έτσι τοποθετημένες που μπορεί κανείς να περάσει δίπλα τους χωρίς να τις αντιληφθεί. Μόνο το λάλημα των πετεινών και ο καπνός που ανεβαίνει από τα φυλλώματα μαρτυρεί την παρουσία ανθρώπων. Στο βάθος αυτών των δασών νοιώθει κανείς απομονωμένος, νομίζει ότι έχει περιπλανηθεί και έχει χαθεί, γιατί δεν έχει μπρος του ανοικτό ορίζοντα και σημεία προσανατολισμού. Τα μάτια του δεν μπορούν να δουν πιο μακριά από μερικά μέτρα. Η πυκνή και απέραντη σκιά και η ερημιά του δάσους είναι κακοί σύμβουλοι. Πιο κακοί και από την νύκτα: του ξυπνούν σκοτεινές ορμές και τον σπρώχνουν προς το κακό , γιατί του υπόσχονται απόλυτη μυστικότητα και του προσφέρουν ασφαλές καταφύγιο».\nΟι Βαλτινοί είναι πράγματι λύκοι και αγρίμια, όπως τους ονομάζουν οι γείτονές τους Ξηρομερίτες. Οι νέοι σιωπηλοί, τολμηροί, δυνατοί, σκληροτράχηλοι, με ιδανικό τους να γίνουν κλέφτες, πρώτυπό τους ο Χρίστος Μηλιόνης, στόχος τους το αρματολίκι:\nΓρήγορα το αρματολίκη\nΟτ ερχόμαστε σαν λύκοι.\nΟι Τούρκοι φρόντιζαν να μη τους ενοχλούν. Τους είχαν οργανώσει σε αρματολικά σώματα και τους είχαν αναθέσει την φύλαξη ορεινών περιοχών από την Ήπειρο μέχρι τα Άγραφα. Συχνά οι Βαλτινοί εξεγείροντο όταν καθυστερούσε η μισθοδοσία ή όταν οι Βενετοί τους παρακινούσαν. Και δεν δίσταζαν να κινηθούν διότι τα μέρη τους ήταν ασφαλή, μάταια οι Αλβανοί μισθοφόροι των Τούρκων προσπαθούσαν να εισδύσουν .\nΟι κάτοικοι έβαζαν φωτιά στις φτωχικές τους κατοικίες και έτρεχαν να σωθούν, οι εχθροί είχαν να κάνουν με έναν αόρατο εχθρό, που παρακολουθούσε κάθε τους κίνηση και φανερωνόταν ξαφνικά τους σε επίκαιρες θέσεις για να τους αφανίσει.\nΗ κατάσταση αυτή ήταν συνηθισμένη στον Βάλτο και οι κάτοικοι ζούσαν πάντα με το όπλο στο χέρι και περιφρονούσαν τις αγροτικές εργασίες που τις θεωρούσαν κατάλληλες για ραγιάδες. Βέβαια δεν είχαν καν τα στοιχειώδη μέσα διατροφής και υποσιτιζόντουσαν και θεριζόντουσαν από ελώδεις πυρετούς.\nΟι κάτοικοι του Ξηρομέρου ήταν ηρεμότεροι, ωστόσο ήταν υπερήφανοι, πολεμικοί, γενναιόψυχοι και ανήσυχοι . Τα χαρακτηριστικά τους ήταν ευγενικά , η κορμοστασιά του ψηλή και οι τρόποι τους αφελείς. Όπως και οι Βαλτινοί επί 400 χρόνια έζησαν με το όπλο στο χέρι και ήταν αρματολοί και κλέφτες. Στο Ξηρόμερο κάθε χρόνο γινόταν η συνάντηση των κλέφτικων ομάδων που κατέβαιναν από τον Ζυγό, την Κ Αιτωλία, τον Βάλτο και τα Άγραφα. Οι κλέφτες του Ξηρομέρου λημέριαζαν στο χωριό Βάρνακα, σαν ασφάλεια βέβαια είχαν και τα Ιόνια νησιά που αν χρειαζόταν μπορούσαν να περάσουν. Γι αυτό οι καπετάνιοι του Ξηρομέρου είχαν σπίτια κοντά στην θάλασσα.\nΤα χωριά της Ακαρνανίας δεχόντουσαν επιρροές από την Ιταλική γλώσσα .\nΕπείσης είναι γνωστή η καταφυγή Αλβανών κλπ πληθυσμών στην Κέρκυρα\nΗ ΖΩΗ ΣΤΑ ΑΓΟΝΑ ΜΕΡΗ\nΟι πληθυσμοί έμεναν για μεγάλο χρονικό διάστημα στα ορεινά διότι ο κίνδυνος δεν ήταν περαστικός, έτσι πολλοί οικισμοί είναι νεώτεροι μετά τον 14ο αιώνα και είναι κτισμένες στις υπώρειες και πλαγιές των βουνών, σε αποστάσει μιας μέχρι τρεις ώρες μακριά από την θάλασσα, η παράμετρος της συγκοινωνίας είναι κάτι που δεν απασχολεί τους κατοίκους, αυτό που πρωτεύει είναι η απομόνωση.\nΈτσι αυτά που πρέπει να εξασφαλίσουν οι φυγάδες είναι η ΑΣΦΑΛΕΙΑ και το ΝΕΡΟ και μετά έρχονται οι γαίες που πολλές φορές δημιουργούνται με μεταφορά χώματος, τα δάση, τα λιβάδια.\nΟι δυσκολίες των κατοίκων τους κάνει ευρηματικούς και δυνατούς, τα μέρη τους γίνονται με τον χρόνο πυρήνες γεωργικοκτηνοτροφικών και βιοτεχνικών επαγγελμάτων και αναπτύσσεται κάποιο μικρό εμπόριο.\nΔημιουργούνται νέα ήθη και έθιμα εκ του τρόπου ζωής, έτσι πεδινοί πληθυσμοί μετατρέπονται σε ορεινοί ή ποιμενικοί σε ναυτικοί κοκ οι νέες συνθήκες τους αναγκάζουν σε μεταναστεύσεις μέχρι την Σμύρνη , την Αλεξάνδρεια , το Άγιο Όρος ή και την Μ Ασία προκειμένου πχ να βρουν δάση για την υλοτόμησή τους και μετά να βρουν τόπους που θα είναι δεκτά τα προϊόντα της υλοτομίας τους για να αγοραστούν.\nΣτους ορεινούς πληθυσμούς η φτώχεια επιβάλει λιτότητα τροφής και ενδυμάτων, η κατάσταση αυτή δημιουργεί ανταρσίες και ορμητικές καθόδους απελπισμένων ραγιάδων.\nΈτσι παρατηρείται το παράδοξο τα πεδινά να έχουν αραιό πληθυσμό και τα ορεινά πυκνό! Πχ η Τσακωνιά πριν το 1668 απλωνόταν σε πολύ πιο μεγάλη έκταση από την σημερινή, συμπεριελάμβανε και χωριά της Λακωνικής πεδιάδας. Το φαινόμενο αυτό παρατηρείται σε όλη την Βαλκανική.\nΟ απομονωτισμός αυτός των κατοίκων σε περιοχές δύσβατες δημιούργησε τον ΠΑΡΤΙΚΟΥΛΑΡΙΣΜΟ και δημιούργησε οπιστοδρόμιση\nΣτα βουνά δημιουργήθηκε ένα ζωηρό έθνος, ανυπότακτο, αποφασιστηκό εν αντιθέσει με τους κολίγους των Τούρκων στους κάμπους.\n«Στις χώρες δκλάβοι ζουν, στους κάμπους με τους Τούρκους.\nΧώρες, λαγκάδια κι ερημιές έχουν τα παλικάρια.\nΠαρά με Τούρκους , με θεριά καλύτερα να ζούμε.»\nΟι περιηγητές μιλούν υποτιμητικά για τους Έλληνες των πεδινών .\nΜετά την παρακμή της Οθωμανικής αυτοκρατορίας από τα τέλη του 16ου μια αρχές του 17ου αιώνα παρουσιάζεται μια νέα μάστιγα οι επιδρομές και οι λεηλασίες των Αλβανικών και Ελληνικών ληστρικών ομάδων στην Ήπειρο, τα Ζαγοροχώρια πολλά έπαθαν, αλλά και οι αυθαιρεσίες των τουρκικών καταδιωκτικών αποσπασμάτων, την εποχή αυτή έχουμε και ανταρσίες Πασάδων και άλλων τυραννίσκων. Έτσι πολλοί ορεινοί πληθυσμοί απελπισμένοι εξισλαμίζονται ή ξενιτεύονται, η νέα αυτή φυγή από τα ορεινά γίνεται επιτακτική διότι ο πληθυσμός έχει αυξηθεί από τις γεννήσεις ή από την συρροή Ελλήνων από άλλες περιοχές.\nΠαρά λοιπόν τον εξισλαμισμό βλέπει κανείς ότι οι Τούρκοι είναι μειονότητα κατά τα μέσα του 16ου αιώνα. Ο καθηγητής Omer Lutfi Barkan στηριζόμενος στην απογραφή του σουλτάνου Σουλεϊμάν Α που έγινε μεταξύ 1520 και 1538 μας δίνει τον πιο κάτω πίνακα :\nΛιβάδες Μουσουλμανικές Χριστιανικές Εβραικές Σύνολο\nΠασά 66.684 183.512 2.998 253.194\nΤσιρμέν 12.686 1.578 14.264\nΒιζέ (Βιζύης) 12.193 9.467 21.660\nΚαλλίπολης 5.001 3.901 23 8.925\nΡόδος, Κως 1.121 5.191 6.312\nΜυτιλήνη 332 7.327 7.659\nΙωάννινα 613 32.097 32.710\nΚαρλελί 7 11.395 11.402\nΤρίκακα 12.347 57.671 387 70.405\nΕυβοίας 663 33.671 33.728\nΜοριάς 1.065 49.412 464 50.941\nΣτα 1502 ο Βαγιαζίτ θέλοντας να αντιμετωπίσει την εναντίον της Οθωμανικής δυναστείας προπαγάνδα των σχιιτών ανάμεσα στους Τουρκομάνους της Ανατολής διέταξε καιμεταφέρθηκαν ένα μέρος των Τουρκομάνων Σχιιτών (κιζιλμπασήδων) από την περιοχή Τεκέ και Χαμότ στην Μεθώνη και Κιρώνη.\nΦΩΤΟΓΡΑΦΙΑ : Η Ανδριανούπολη.\nΣτα 1520 τα Άγραφα είχαν 332 οικογένειες και ήταν χάσι του Φερχάτ πασά με εισόδημα 48.994 ακτσέδες καθώς και η περιοχή Ασπροποτάμου αποτελούν σημαντικές αφετηρίες αποδημιών.\nΗ φτώχεια αναγκάζει πολλές οικογένειες να κατέβουν προς την Λάρισα (οι περισσότεροι Λαρισινοί είναι αγραφιώτες και Ραψανιώτες), αλλά κατευθύνονται και προς την Κοζάνη και την Θεσσαλονίκη.\nΤον Οκτώβριο του 1605 είναι πολλοί Αγραφιώτες στην Θεσσαλονίκη (στα Τούρκικα έγραφε «Σκούρτα») και είναι σε καλή οικονομική κατάσταση ώστε πληρώνουν 70.000 άσπρα κάθε χρόνο τα μισά δηλαδή άσπρα που έπρεπε να καταβάλουν οι Χριστιανοί της πόλης (153.280 άσπρα) για τα έξοδα των 69 πυροβολητών του φρουρίου της.\nΈχουν εγκατασταθεί δε έξω από την Θεσσαλονίκη στο Ασβεστοχώρι (Κιρέτς κιοι) , η περιοχή κατά μήκος του ρυακιού ονομάστηκε Βλάχικος Λάκκος και είναι βιοτέχνες, ράφτες, βαφείς, κοσμηματοποιοί, υποδηματοποιοί κλπ υπερέχουν των ντόπιων και τους ονομάζουν περιφρονητικά Παιζάνους.\nΟι Αγραφιώτες έφτασαν μέχρι την Προποντίδα και συνοίκισαν και χωριά στην Μ Ασία, αλλά και στην Φιλιππούπολη, όπου έρχονται και άλλοι Έλληνες από την Ήπειρο και την Μοσχόπολη.\nΑντανάκλαση της ευμάρειας τους είναι οι όμορφες εκκλησίες των Αγράφων , του Ασπροπόταμου και γενικά της Πίνδου που κτίστηκαν τον 17ο και 18ο αιώνα. Και εκφράζουν την σχέση από τις χώρες που είχαν αποδημήσει οι κτήτορες (πχ Ρουμανία).\nΕίναι πιθανό αγραφιώτες να εγκαταστάθηκαν και στο χωριό Καστανιά της Σάμου, αν και θεωρούνται Ηπειρώτες οι πρώτοι κάτοικοι.\nΣτα Άγραφα ανπτύχθηκε το δημοτικό τραγούδι σε σχέση με την ξενιτιά\n«Το ποιά χει άντρα στην ξενιτειά και γιον ξενιτεμένο;\nΠες της να μην τους καρτερεί , να μην τους περιμένει.\nΞήντα καράβια βούλιαξαν, και τους επήρε μέσα.\nΓέμις η θάλασσα πανιά κι οι άκρες παλληκάρια»\nΑπό την Ήπειρο και την Αλβανία ξεκινούσαν ομάδες φτωχών και πεινασμένων ανδρών προς αναζήτηση εργασίας, και με στόχο να συντηρήσουν τις οικογένειές τους.\nΟι κάτοικοι του Τσαμαντά μισθώνονταν σαν βοσκοί και αγωγιάτες στην μουσουλμανική Κονίσπολή τριγύριζαν σαν καζαντζήδες και καλαϊτζήδες στα χωριά Νίβιτσα κοντά στο Δέλβινο , μερικοί πήγαιναν και στην Θεσσαλία , την Μακεδονία και άλλα μεγάλα κέντρα της αυτοκρατορίας.\nΠολλοί Βορειοηπειρότες και Αρβανιτόβλαχοι έμεναν μόνιμα στην Ανατολική Ρωμυλία και μερικοί στην καρδία της Βουλγαρίας στο Αρμπανάσι. Ο Σουλεϊμάν μπέης τους είχε απολάξει από τους φόρους και μερικοί εγκαταστάθηκαν στο Τίρνοβο.\nΟ Belon πηγαίνοντας προς την Κωνσταντινούπολη επί της Εγνατίας οδού συναντά μεγάλες ομάδες από «Αλβανούς» χωρικούς ή εργάτες που επέστρεφαν στην πατρίδα τους («Οι Ηπειρώται λέγονταν στην Τουρκία και Αρβανίται ως γνώσται της αλβανικής γλώσσης….» όπως λέει και η Κ Μυρτίλου – Αποστολίδη στο βιβλίο της Στενίμαχος Αθήναι 1929 σ 34 και περιφρονητικά σε στιγμές οργής από τους άλλους Έλληνες μέχρι και τα τελευταία ακόνη χρόνια, η ίδια σύγχυση υπήρχε ανάμεσα στα ηπειρωτικά και ιλλυρικά φύλα στην αρχαιότητα).\nΑυτοί οι άνθρωποι ήταν πολύ φτωχοί , πάντα ξυπόλυτοι, σκληροί δουλευτάδες και οικονόμοι. Με τις οικονομίες τους συντηρούσαν τις οικογένειές τους τον χειμώνα. Ο Belon λέει σχετικά « …μου θυμίζουν τους κατοίκους της Σαβοΐας που περνούν τον χειμώνα στην Ιταλία ως ξυλοκόποι και της Λομβαρδίας που πηγαίνουν στην Γερμανία , Γαλλία, Φλάνδρα, Δανία και σε άλλες μακρινές χώρες καθαρίζοντας καπνοδόχους, οι απόδημοι αυτοί ήταν Χριστιανοί ορθόδοξοι και μιλούσαν μια γλώσσα που σε ορισμένα σημεία διέφερα από την Ελληνική, αλλά μιλούσαν και τα Ελληνικά» ότι ήταν βορειοηπειρόται φαίνεται από το χωρίο του Belon «Αν λάβη κανείς υπ όψη την σύγχυση που επικρατούσε ως τα τελευταία χρόνια ανάμεσα στις Αλβανίτης και Ηπειρώτης καταλαβαίνει πολύ καλά ότι οι περισσότεροι από τους παραπάνω εργάτες ήταν βορειοπειρώτες Έλληνες».\nΠολλοί κτίστες προέρχοντο από την Αλβανία , την Δ Μακεδονία και την Ήπειρο από τα λεγόμενα μαστοροχώρια και κατά τον Belon είχαν ένα ιδίωμα μια συνθηματική γλώσσα των κτιστών (κουδαρίτικα).\nΜερικοί από αυτούς τους εργάτες αν έβρισκαν ευνοϊκές συνθήκες παρέμεναν στον τόπο που επιλέγανε και μετακαλούσαν και τις οικογένειές τους ή παντρευόντουσαν εκεί και δημιουργούσαν οικογένεια. Πχ στα Λακκοβίκια του Παγγαίου στα τέλη του 19ου αιώνα αναφέρονται ξένες οικογένειες Ελληνοβλάχων και Ελληνοαλβανών που μετοίκησαν από την Θεσσαλία, την Ήπειρο, και την Αλβανία.\nΟξ δε κάτοικοι της Χαλκιδικής μίσθωναν εποχιακούς εργάτες για τις αγροτικές εργασίες τους λεγόμενους Γκέκηδες.\nΦΩΤΟΓΡΑΦΙΑ : Παραδουνάβιες περιοχές. Αρκετοί Έλληνες, τέλος, δραστηριοποιήθηκαν στις Παραδουνάβιες Ηγεμονίες, τη Βλαχία και τη Μολδαβία, περιοχές που κυβερνούσαν Φαναριώτες ηγεμόνες.\nΑλλά και από τις περιοχές της Βουλγαρίας έχουμε μετακίνηση προς νότο, είναι γνωστό ότι στην Χαλκιδική μισθώνονταν εργάτες για «κάρβουνα» ή για διάφορες αγροτικές δουλείες .\nΌσοι παντρευόντουσαν δεν γύριζαν πίσω στο φαινόμενο αυτό οφείλονται τα ελάχιστα σλαβικά τοπωνύμια της Χαλκιδικής, η κάθοδος αυτή ενίσχυσε τα υπολείμματα των παλαιών σλαβικών εποικισμών, έτσι τα εθνικά σύνορα κατά την διάρκεια της Τουρκοκρατίας δεν υπάρχουν. Το φαινόμενο βέβαια δεν παίρνει υην έκταση της παλαιάς σλαβικής καθόδου. Οι Βυζαντινολόγοι μη γνωρίζοντας τα περιστατικά της Τουρκοκρατίας έπεσαν σε ανακρίβειες .\nΌμως πολλοί Έλληνες ταξιδεύουν προς Βορά όπου και στάθμευαν ή και έμεναν οριστικά στις πανάρχαιες Ελληνικές πόλεις της Βουλγαρίας ενισχύοντας τον ελληνικό πληθυσμό.\nΣτις παραδουνάβιες ηγεμονίες τόνωσαν τους μικρούς πυρήνες των Ελληνικών παροικιών, το ίδιο συνέβηκε και στις Γιουγκοσλαβικές χώρες, και το αντίθετο φαινόμενο έγινε στις Ελληνικές χώρες.\nΟι Βούλγαροι χωρικοί και εργάτες έγιναν φορείς σλαβικών τοπονυμίων όπως Νόβο Σέλο (νέο χωριό) που αναφέρονται στα 1640. Είναι η εποχή των Μαντεμοχωρίων στα Σιδηροκαύσια που στην Τουρκοκρατία παρατηρήθηκε συρροή ατόμων από διάφορες εθνικότητες, ιδίως Βουλγάρων, ο πληθυσμός αυτός αυξομειώνεται ανάλογα με την απόδοση των μεταλλείων.\nΗ περιοχή των Σιδηροκαυσίων ή Σιδερόκαψας δεν είναι στην σημερινή Στρατονίκη στο παλαιό Ίσβορο, αλλά βορειότερα σε μια κοιλάδα, την ακριβή θέση του μας την δίνει ο Εβλιά Τσελεμπή και ο Χατζή Κάλφα(μέσα 17ο αιώνα), ήταν μια περιοχή 16 χιλιόμετρα από την θάλασσα, είχε ένα τζαμί, δύο λουτρά και μια μικρή αγορά και υπαγόταν στην Θεσσαλονίκη, είχε επιμελητή του στρατού , αρχηγό των γενιτσάρων, οικονομικό έφορο και ανώτερο όλων τον εμίνη (διευθυντή) του αργυρορυχείουο οποίος εκδίκαζε πολιτικές και ποινικές υποθέσεις. Η περιοχή ήταν κατάφυτη γραφική με ψηλά βουνά και άφθονα θηράματα. Απαγορευόταν η ξύλευση στα δάση της γιατί τα δένδρα χρησιμοποιούνταν στα καμίνια για την τήξη του αργύρου. Υπήρχαν πολλά νερά και καλλιέργειες .\nΑπό φερμάνι του Μεχμέτ Β (1475/1476) βλέπουμε ότι οι μεταλλωρύχοι των Σιδηροκαυσίων θα δίνουν στα 12 δράμια αργύρου το 1. αλλά θα είναι υποχρεωμένοι να πουλούν στους Emil (εκμισθωτές) του εκεί νομισματοκοπείου και τους αργυραμοιβούς (σαράφηδες) που ήταν υποχρεωμένοι να μην το αγοράζουν σε τιμή κατώτερη από την διατίμηση. Αλλιώς ο σούμπασης (αρχιαστυνόμος) και ο καδής θα τους τιμωρούν κατά τις πράξεις τους.\nΤα Σιδηροκαύσια μετά την αναδιοργάνωση από τον Σουλεϊμάν Α στα 1530, γνωρίζουν νέα ακμή και το χωριό μεγαλώνει γοργά, οι ευκαιρίες για εργασία και κάποια προνόμια προσελκύουν Έλληνες και άλλους βαλκάνιους που μιλούσαν esclavon, οι περισσότεροι είναι Βούλγαροι ενώ οι τεχνίτες ήταν Γερμανοί κοινή γλώσσα σε όλες αυτές τις εθνότητες η ΕΒΡΑΪΚΗ. Οι εργασίες ξεκινούσαν Δευτέρα και τελείωναν Παρασκευή, οι εργάτες αργούσαν Σάββατο και Κυριακή ( καταλαβαίνεις ότι οι Εβραίοι είχαν επιβάλει τον τρόπο ζωής τους, για τις δύο ημέρες που δεν δούλευαν δεν γνωρίζουμε αν οι εργάτες πληρωνόντουσαν.)\nΟ Σουλτάνος εισέπραττε τον μήνα μετάλλευμα αξίας 18 με 30.000 δουκάτα. Ο άργυρος δεν βρισκόταν καθαρός για την επεξεργασία του δούλευαν 500 με 600 σκόρπιους στα βουνά φούρνους και πάνω από 6.000 Αλβανοί, Έλληνες Εβραίοι. Βλάχοι, Κιρκάσιοι, Σέρβοι, και Τούρκοι. Πληροφορίες δίνει ο Belon για τις εγκαταστάσεις των μεταλλείων και την τεχνική επεξεργασίας . Από τον 17ο αιώνα παρατηρείται βαθμιαία παρακμή των μεταλλείων της Χαλκιδικής.\nΑναρτήθηκε από pluton στις 12:42 π.μ.


“ A Glorious Death ” - " Ένας ένδοξος θάνατος " - pluralismos\n“Καθώς πλησιάζει η 25η Μαρτίου θα κάνω μερικά posts σχετικά με την επαναστατική περίοδο. Σκεφτόμουν αρχικώς να τα αναρτήσω στο κλειστό group του μαθήματος που διδάσκω σ’ αυτό το εξάμηνο (Πολιτική Ιστορία της Νεώτερης και Σύγχρονης Ελλάδας).\nΑλλά αποφάσισα τελικά να τα αναρτήσω εδώ γιατί νομίζω έχουν ευρύτερο ενδιαφέρον.\nΤο πρώτο post έχει να κάνει με τη μάχη στο Μανιάκι και με το (αμφισβητούμενο) περιστατικό του φιλιού που έδωσε ο Ιμπραήμ στον Παπαφλέσσα.\nΗ μάχη διεξήχθη στις 20 Μαΐου του 1825 στη θέση Ταμπούρια. Ο Παπαφλέσσας (το πραγματικό του όνομα ήταν Γεώργιος Δικαίος) είχε μαζί του περίπου 300 (ή λίγο περισσότερους) πολεμιστές ενώ οι Αιγύπτιοι πάνω από 6.000 -καλά εκπαιδευμένους από γάλλους αξιωματικούς- στρατιώτες και ισχυρό ιππικό. Πώς βρέθηκε εκεί ο Παπαφλέσσας και σε τόσο μειονεκτική θέση;\nΔεν θα παρουσιάσω εδώ τη βιογραφία του Παπαφλέσσα. Το μόνο βέβαιο είναι ότι υπήρξε ταυτόχρονα ήρωας και τυχοδιώκτης. Ο ρόλος του στην έναρξη της επανάστασης είναι όχι απλά κρίσιμος αλλά κομβικός. Τα πράγματα θα είχαν εξελιχθεί πολύ διαφορετικά αν ο ίδιος δεν είχε βρεθεί εκείνη την κρίσιμη στιγμή στον Μοριά και αν δεν είχε υποχρεώσει μεγάλο μέρος των προεστών να συμμετάσχουν στην επανάσταση χρησιμοποιώντας εις βάρος τους ψεύδη, βία, απειλές, ακόμα και προβοκάτσιες. Μετά το ξέσπασμα της επαναστασης συμμετέχει ενεργά με αυταπάρνηση και γενναιότητα σε πολλές μάχες αλλά μετά τη σταθεροποίηση της εμπλέκεται ενεργά στους εμφυλίους πολέμους. Κατά την περίοδο αυτή ο ρόλος του είναι σκοτεινός και πολλές φορές ιδιαίτερα αρνητικός καθώς συμπεριφέρεται σαν γνήσιος αρριβίστας.\nΣτις αρχές του 1825 ο Ιμπραήμ εισβάλλει στην Πελοπόννησο και η Επανάσταση κινδυνεύει. Ο Παπαφλέσσας είναι εκείνη την εποχή Υπουργός Στρατιωτικών. Όμως αποφασίζει να αντιμετωπίσει τον Ιμπραήμ ο ίδιος στο πεδίο της μάχης πριν αυτός προλάβει να εισβάλλει στην Αρκαδία. Ζητά να απελευθερωθούν οι πολιτικοί κρατούμενοι του εμφυλίου (π.χ. ο Θεόδωρος Κολοκοτρώνης) και δηλώνει μάλιστα σε συνεδρίαση της Βουλής (δηλ. του «Βουλευτικού») ότι θα συγκεντρώσει μια στρατιά σχεδόν 10.000 ανδρών και θα συντρίψει τον Ιμπραήμ. Δεν τα καταφέρνει όμως όπως έλπιζε διότι οι περισσότεροι οπλαρχηγοί δείχνουν απροθυμία είτε διότι φοβούνται το πανίσχυρο Τουρκο-Αιγυπτιακό στράτευμα είτε διότι προτιμούν να παραμείνουν στις δικές τους περιοχές και να τις προστατεύσουν από τον επερχόμενο κίνδυνο.\nΈτσι συγκεντρώνει με το ζόρι λιγότερους από 3.000 άνδρες αλλά σύντομα κι αυτοί μειώνονται στους 1.200 καθώς οι ενισχύσεις δεν έρχονται και το στράτευμα του Ιμπραήμ εμφανίζεται στον ορίζοντα τεράστιο και απειλητικό.\nΟ Παπαφλέσσας όμως δεν φεύγει. Αποφασίζει να δώσει μάχη. Γιατί έμεινε; Έλπιζε να νικήσει τους Αιγυπτίους; Όχι βέβαια. Είχε αποφασίσει να θυσιαστεί. Με τον δικό του τρόπο φυσικά. Στον αδελφό του που καθυστερεί να έρθει να τον βοηθήσει γράφει:\n«Νικήτα, έλαβα την επιστολήν σου και εις απάντησιν σου λέγω ότι δεν είμαι σαν και σε και σαν τον κουμπάρο σου τον Κεφάλα, όπου τρέχετε από ράχη σε ράχη στους Αηλιάδες. Εγώ άπαξ ωρκίσθην να χύσω το αίμα μου εις την ανάγκην της πατρίδoς, και αυτή είναι ή ώρα. Εύχομαι δε εις τον Θεόν η πρώτη μπάλα τoυ Ιμβραήμ να με πάρει εις το κεφάλι, διότι σας γράφω να ταχύνετε τον ερχομόν σας και ‘σεις μου γράφετε κoυρoυφέξαλα. Νικήτα, πρώτη και τελευταία επιστολή μου είναι αυτή. Βάστα την να την διαβάζεις καμία φορά να με θυμάσαι και να κλαις. Παπαφλέσσας»\nΌταν ο Ιμπραήμ αποφασίζει να επιτεθεί στη θέση που έχει επιλέξει ο Παπαφλέσσας (η οποία είναι πολύ πρόχειρα οχυρωμένη) με 6.000 στρατιώτες και ιππικό είναι θέμα χρόνου η συντριβή των 300-700 (δεν είμαστε βέβαιοι για το ακριβές νούμερο) γενναίων ανδρών που είχαν απομείνει. Δεν βοήθησε βέβαια το γεγονός ότι ο Παπαφλέσσας τους είχε ήδη ανακοινώσει τον σκοπό του: «Καθίστε όλοι εδώ να πεθάνουμε σαν αρχαίοι Έλληνες».\nΤο τελευταίο εκείνο βράδυ, ακούγοντας τον Παπαφλέσσα ο μανιάτης οπλαρχηγός Πιέρος Βοϊδής Μαυρομιχάλης στράφηκε στους άνδρες του και είπε τη γνωστή φράση: «Πάμε στα ταμπούρια μας κι όποιος απομείνει ζωντανός, ας ακούει των γυναικών τα μοιρολόγια».\nΌσοι δεν είχαν πρόθεση να πεθάνουν σαν αρχαίοι Έλληνες λιποτάκτησαν εκείνο το βράδυ. Συνέχιζαν να λιποτακτούν και το πρωί, ακόμα και την ώρα που είχε ξεκινήσει η επίθεση από τον Ιμπραήμ.\nΜέσα σε 8-9 ώρες σκοτώθηκαν σχεδόν όλοι και φυσικά ο ίδιος ο Παπαφλέσσας. Προς το τέλος της μάχης έφτασαν δύο ελληνικά σώματα (του αδελφού του και του Πλαπούτα) με ενισχύσεις περίπου 2.000 ανδρών αλλά δεν ενεπλάκησαν. Ήταν πλέον πολύ αργά.\nΜετά το τέλος της μάχης (σύμφωνα με κάποιους ιστορικούς – αλλά δεν έχει επιβεβαιωθεί) ο Ιμπραήμ ζήτησε να βρεθεί το πτώμα του Παπαφλέσσα. Επειδή είχε αποκεφαλιστεί οι στρατιώτες αφού έστησαν το ακέφαλο πτώμα πάνω σε μια βελανιδιά τοποθέτησαν πάνω του το κεφάλι όσο καλύτερα μπορούσαν. Ο Ιμπραήμ πλησίασε, περιεργάστηκε τον νεκρό αντίπαλό του για αρκετή ώρα και τελικά αποφάσισε να τον φιλήσει στο μέτωπο εκφράζοντας το θαυμασμό και το σεβασμό του για τον γενναίο αντίπαλο. Λέγεται μάλιστα (από τον Φωτάκο) ότι είπε στους επιτελείς του: «Πράγματι αυτός ήταν ένας ικανός και γενναίος άνθρωπος. Καλύτερα να παθαίναμε άλλη τόση ζημιά, αλλά να τον πιάναμε ζωντανό».\nΤις επόμενες ημέρες ο Ιμπραήμ εισέβαλε στην Καλαμάτα και την πυρπόλησε. Στις 11 Ιουνίου 1825 κατέλαβε την Τρίπολη. Όμως δύο ημέρες αργότερα, στις 13 Ιουνίου του 1825, ο Γιάννης Μακρυγιάννης και ο Δημήτριος Υψηλάντης θα καταφέρουν να σταματήσουν τον αιγυπτιακό στρατό στους Μύλους, στο δρόμο που ένωνε την Τρίπολη με το Ναύπλιο. Αυτή ήταν η πρώτη νίκη κατά των Αιγυπτίων. Δεν άλλαξε την πορεία του πολέμου αλλά προστάτευσε το Ναύπλιο.\nΔυστυχώς δεν γνωρίζουμε με ακρίβεια τι έγινε στο Μανιάκι εκείνη την ημέρα γιατί σχεδόν όλοι οι αγωνιστές που συμμετείχαν σκοτώθηκαν. Επειδή η μάχη έγινε σύντομα θρυλική πολλοί δήλωναν ψέματα ότι συμμετείχαν σ’ αυτήν. Οι περισσότεροι ήταν άτομα που είχαν εγκαταλείψει το στρατόπεδο λίγο πριν ξεκινήσει η μάχη και ντρέπονταν γι’ αυτό – δήλωναν λοιπόν επιζώντες. Αρκετοί από αυτούς (αλλά και άλλοι απατεώνες) το δήλωναν επιπλέον για να διεκδικήσουν συντάξεις και άλλου είδους χρηματικές ανταμοιβές.\nΌμως υπάρχουν δύο επιζώντες που μάλλον η μαρτυρία τους είναι γνήσια. Ο πρώτος είναι ο Μ. Σταυριανόπουλος που φαίνεται ότι γλύτωσε τη σφαγή γιατί είχε τραυματιστεί σοβαρά και το σώμα του είχε σκεπαστεί από τα πτώματα των συμπολεμιστών του. Ο Σταυριανόπουλος πέθανε σε βαριά γεράματα το 1896 αλλά δυστυχώς η μαρτυρία του έχει χαθεί.\nΕυτυχώς η δεύτερη έγκυρη μαρτυρία διατηρείται ακόμα στα Γενικά Αρχεία του Κράτους. Πρόκειται για μαρτυρία ενός αγωνιστή από την Κυπαρισσία που υπογράφει ως «Γιόργης Αρκαδινός». Την έχει υποβάλει στον Ιωάννη Καποδίστρια με σκοπό να ζητήσει οικονομική βοήθεια για να επιβιώσει αυτός και η οικογένειά του που ζει σε άθλιες συνθήκες. Η αναφορά είναι σύντομη αλλά πολύ ενδιαφέρουσα. Ο αγωνιστής είχε χάσει τα πόδια του μετά τη μάχη (τον συνέλαβαν οι Αιγύπτιοι και τον ακρωτηρίασαν όταν κατάλαβαν ότι συμμετείχε στη μάχη) αλλά κατόρθωσε να φτάσει σε άθλια κατάσταση στον Πόρο για να παραδώσει την έκθεση στον Κυβερνήτη.\nΔιαβάστε καταρχήν ένα πολύ σύντομο αλλά καλογραμμένο διήγημα του Μιχαήλ Μητσάκη (δημοσιευμένο το 1892). Ο Μητσάκης ήταν δημοσιογράφος και λογοτέχνης. Έγραψε το κείμενο σε ηλικία 29 ετών. Τα νεανικά γραπτά του είναι τα καλύτερα γιατί από το 1894 και μετά υποφέρει από σοβαρές νευρικές διαταραχές και νοσηλεύεται συχνά σε ψυχιατρικά ιδρύματα. Πεθαίνει στο Δρομοκαΐτειο τον Ιούνιο του 1916.\nΤο διήγημα αυτό περιλαμβανόταν σε κάποιο αναγνωστικό μου, δεν θυμάμαι σε ποια τάξη (δημοτικού ή γυμνασίου). Είναι λοιπόν πολύ γνωστό στη δική μου γενιά και υποθέτω σε παλαιότερες. Θα με ενδιέφερε να μάθω αν κάποια/ος από εσάς που είστε τώρα φοιτήτριες και φοιτητές το γνωρίζει (και πώς).\nΤο φίλημα || του Μιχαήλ Μητσάκη\nΤο 1971 η Finos Films, η σημαντικότερη ελληνική εταιρία κινηματογραφικών παραγωγών, αποφασίζει να γυρίσει μια υπερπαραγωγή (για τα ελληνικά δεδομένα) για τον Παπαφλέσσα. Η ταινία γυρίζεται σε συνεργασία με τον συνεργαζόμενο με την χούντα παραγωγό James Paris και μια υπηρεσία του τότε Υπουργείου Βιομηχανίας (Γενική Κινηματογραφικών Ταινιών) που υποστήριζε χρηματικά και με άλλους τρόπους εθνικοπατριωτικές ταινίες. Για πολλά χρόνια η ταινία θα διατηρήσει το ρεκόρ της ακριβότερης ελληνικής παραγωγής καθώς κόστισε 12εκ δρχ. (δηλαδή σε σημερινές τιμές περίπου 2,5 εκ. ευρώ).\nΌμως η ταινία είναι καλή. Καταρχήν γιατί την σκηνοθετεί ο ταλαντούχος νέος σκηνοθέτης Ερρίκος Ανδρέου. Το σενάριο γράφει ο καλός επαγγελματίας σεναριογράφος Πάνος Κοντέλης, βασισμένος στο ομώνυμο θεατρικό έργο του ακαδημαϊκού Σπύρου Μελά που βρίσκεται αρκετά κοντά στην ιστορική αλήθεια.\nΣτην ταινία πρωταγωνιστούν οι σταρ της Finos Film (Δημήτρης Παπαμιχαήλ στον ρόλο του Παπαφλέσσα, Αλέκος Αλεξανδράκης στον ρόλο του Κανέλλου Δεληγιάννη, Άγγελος Αντωνόπουλος στον ρόλο του Εμμανουήλ Ξάνθου κ.ά.) και οι σταρ της εταιρίας του James Paris (Χρήστος Πολίτης στον ρόλο του Δημητρίου Υψηλάντη, Κάτια Δανδουλάκη στον ρόλο του πλατωνικού έρωτα [γκούχου, γκούχου…] του Παπαφλέσσα, Γιάννης Κατράνης κ.α.).\nΗ ταινία τελειώνει βέβαια με το φιλί. Η σκηνή είναι πολύ καλά γυρισμένη από τον Ανδρέου και ερμηνευμένη άψογα από τον καλό ηθοποιό Στέφανο Στρατηγό που ερμηνεύει τον Ιμπραήμ. Η υποβλητική μουσική του μεγάλου έλληνα συνθέτη Κώστα Καπνίση κάνει τη σκηνή συγκλονιστική.\nΗ ταινία δεν πήγε και τόσο καλά. Σε πρώτη προβολή την είδαν περίπου 300.00 άτομα στην Αθήνα και τον Πειραιά (τα μισά περίπου απ’ όσα έβλεπαν συνήθως τις ταινίες της Αλίκης ή τα μιούζικαλ του Γιάννη Δαλιανίδη).\nΈλαβε όμως τα βραβεία Καλύτερης Σκηνοθεσίας και Αρτιότερης Παραγωγής στο Φεστιβάλ Θεσσαλονίκης του 1971, ενώ δόθηκε Τιμητική διάκριση στον σκηνογράφο και ενδυματολόγο Διονύση Φωτόπουλο.\nΔυστυχώς η ταινία δεν ανήκει στη Finos Films. Τα δικαιώματα διανομής τα είχε διατηρήσει ο James Paris. Σήμερα τα έχει η εταιρία Καραγιάννης-Καρατζόπουλος που αποτελούσε τον μεγαλύτερο αντίπαλο της Finos Films την εποχή εκείνη με ταινίες μέτριες ή και πολύ κακές. Δυστυχώς η εταιρία Κ-Κ έχει κατορθώσει να καταστρέψει με τις παρεμβάσεις της ταινίες δικές της αλλά και άλλων παραγωγών που τώρα πλέον της ανήκουν. Το ίδιο κάνει κι εδώ με τους τίτλους φρικτής αισθητικής που εμφανίζονται στο τέλος της ταινίας.\n[ακούστε εδώ απόσπασμα από το υποβλητικό soundtrack του Κώστα Καπνίση: https://youtu.be/DwV01GDqKHM]\nΤο Μανιάκι σήμερα βρίσκεται στο νομό Μεσσηνίας. Είναι ένα πολύ μικρό χωριό που υπάγεται στον Δήμο Παπαφλέσσα. Στην εκκλησία της Αναστάσεως βρίσκονται ακόμα και σήμερα τα οστά των πολεμιστών που θυσιάστηκαν. Διαβάστε αυτό το παλαιότερο ρεπορτάζ του Βήματος για το χωριό:\n[Ο τίτλος του post (“A glorious death”) προέρχεται από τον χαρακτηρισμό του Thomas Gordon για τη θυσία στο Μανιάκι στο δίτομο έργο του: “History of the Greek Revolution”. London 1844 (2η εκδ. – η πρώτη έκδοση κυκλοφόρησε το 1832). Τόμος ΙΙ, σελ. 215-6. Για τον σκωτσέζο φιλέλληνα στρατιωτικό και ιστορικό, Thomas Gordon, θα μιλήσουμε στο αυριανό μας post].


Όλα τα σενάρια για το πώς μπορεί να εκδηλωθεί η πανδημία Covid-19 το 2021 - Basketworld.net\nBasketworld.net > News > ΠΑΡΑΣΚΗΝΙΑ > Viral > Όλα τα σενάρια για το πώς μπορεί να εκδηλωθεί η πανδημία Covid-19 το 2021\nΤα πρώτα στοιχεία δείχνουν ότι οι αλλαγές της ατομικής συμπεριφοράς, όπως το πλύσιμο των χεριών και η χρήση μάσκας, εξακολουθούν να ακολουθούνται και πέραν της λήξης των αυστηρών περιοριστικών μέτρων, βοηθώντας στην αναχαίτιση του κύματος των λοιμώξεων. Μεταξύ 53 χωρών που άρχισαν να αποσύρουν τα περιοριστικά μέτρα, δεν υπήρξε τόσο μεγάλη αύξηση στα κρούσματα όπως είχε προβλεφθεί βάσει προηγούμενων δεδομένων, καθώς είχε υποτιμηθεί κατά πόσο έχει αλλάξει η συμπεριφορά των ανθρώπων όσον αφορά την χρήση μάσκας, το πλύσιμο των χεριών και την κοινωνική αποστασιοποίηση. Ερευνητές στην Βραζιλία, μια χώρα με μεγάλη εξάπλωση του ιού, έτρεξαν περισσότερα από 250.000 μαθηματικά μοντέλα στρατηγικών κοινωνικής αποστασιοποίησης και κατέληξαν στο συμπέρασμα ότι αν το 50–65% των ανθρώπων είναι προσεκτικοί όταν βρίσκονται σε δημόσιο χώρο, τότε η σταδιακή χαλάρωση των μέτρων κοινωνικής αποστασιοποίησης κάθε 80 ημέρες θα μπορούσε να βοηθήσει στην αποτροπή περαιτέρω αιχμών νέων κρουσμάτων στα επόμενα δύο χρόνια. Συνολικά, είναι θετικό ότι ακόμη και χωρίς εκτεταμένη χρήση μοριακών τεστ ή εμβόλιο, οι αλλαγές στην συμπεριφορά και τις κοινωνικές συνήθειες μπορούν να κάνουν σημαντική διαφορά στη μετάδοση της νόσου.\nΕρευνητές στο Μεξικό, μια άλλη χώρα με μεγάλη εξάπλωση του ιού, εξέτασαν επίσης την αλληλεπίδραση μεταξύ των γενικών περιοριστικών μέτρων και των μέτρων ατομικής προστασίας. Διαπίστωσαν ότι εάν το 70% του πληθυσμού του Μεξικού είχε ακολουθήσει τα ατομικά μέτρα, όπως το πλύσιμο των χεριών και η χρήση μάσκας μετά από τα προαιρετικά περιοριστικά μέτρα που ξεκίνησαν στα τέλη Μαρτίου, τότε το ξέσπασμα της επιδημίας στη χώρα θα μειωνόταν μετά από μια αιχμή στα τέλη Μαΐου ή στις αρχές Ιουνίου. Ωστόσο, η κυβέρνηση απέσυρε τα περιοριστικά μέτρα την 1η Ιουνίου και, αντί να ελαττωθεί, ο υψηλός αριθμός εβδομαδιαίων θανάτων από COVID-19 παρέμεινε σταθερός. Φαίνεται, ότι δύο δημόσιες αργίες λειτούργησαν ως γεγονότα υπερμετάδοσης της νόσου, προκαλώντας υψηλά ποσοστά μολύνσεων αμέσως πριν από την άρση των περιοριστικών μέτρων.


Δάκρυα στον κόσμο της μόδας για τον Κάρλο Μπένετον - Ήταν ο βενιαμίν της δυναστείας Benetton\n5:42 μμ, Τρίτη 10 Ιουλ 2018 5:42 μμ, Τρίτη 10 Ιουλ 2018\nΗ ιδέα προήλθε από τον Λουτσιάνο, τον μεγαλύτερο αδελφό της οικογένειας, και γρήγορα τα μικρά πουλόβερ από μαλακό μαλλί σε διάφορα χρώματα άρχισαν να γίνονται ανάρπαστα στην αγορά. Η επιτυχία των "United Colors of Benetton" ολοένα και μεγάλωνε, μέχρι που έγινε παγκόσμια μεταξύ 1982 και 2000 με τις τολμηρές διαφημιστικές εκστρατείες του φωτογράφου Ολιβιέρο Τοσκάνι, όπως αυτή που έδειχνε μια μαύρη γυναίκα να θηλάζει ένα λευκό παιδί.\nΟ Λουτσιάνο Μπένετον είχε εξηγήσει τον Νοέμβριο στην εφημερίδα La Repubblica ότι είναι "αβάσταχτος πόνος" να παρακολουθεί τη διάλυση της "United Colors of Benetton". Όπως είπε, "το μεγαλύτερο αμάρτημα" ήταν ότι σχεδόν "σταμάτησε η παραγωγή των πουλόβερ". Κάνοντας μια γενική ανασκόπηση, η εταιρεία έχασε αυτό που αποτελούσε το DNA της και παράλληλα δυσκολεύτηκε να ανανεωθεί την ώρα που άλλες αλυσίδες έμπαιναν στην αγορά του "fast fashion", όπως οι H&M, Zara, Uniqlo.\nΚρεμλίνο: Παράλογο να κατηγορηθούμε για τον θάνατο Βρετ...\nBίντεο που σοκάρει - Αυτοκίνητο παρασύρει πεζούς στο Σό...\nΓια τη γυναίκα του ήταν νεκρός - Έπεισε τους δικαστές μ...


Trifan 600: Το ιδιωτικό αεροσκάφος του μέλλοντος θα έχει δυνατότητα κάθετης απο/προσγείωσης | Greekayon\nTrifan 600: Το ιδιωτικό αεροσκάφος του μέλλοντος θα έχει δυνατότητα κάθετης απο/προσγείωσης\nPosted on August 27, 2015 by telecomel\nΟι δημιουργοί του κάνουν λόγο για ένα σκάφος που παρέχει «απεριόριστη ελευθερία», μεταφέροντας τους επιβάτες του «door-to-door» και όχι από αεροδρόμιο σε αεροδρόμιο.\nΤη δυνατότητα ενός ελικοπτέρου να απογειώνεται και προσγειώνεται οπουδήποτε, σε συνδυασμό με τις ταχύτητες και τις εμβέλειες ενός συμβατικού ιδιωτικού τζετ θα συνδυάζει το Trifan 600- το φιλόδοξο project της XTI Aircraft Company, η οποία αποτελείται από πρώην στελέχη της Sikorsky και της Cessna.\nΟι δημιουργοί του απευθύνθηκαν στο ευρύ κοινό μέσω crowdfunding μετοχών για να στηρίξουν το όραμά τους, το οποίο εντυπωσιάζει, τόσο με τις δυνατότητες, όσο και με το φουτουριστικό του design, το οποίο παραπέμπει άμεσα σε σενάρια επιστημονικής φαντασίας του «κοντινού μέλλοντος».\nΤα χαρακτηριστικά του Trifan 600 περιγράφονται ως εξής: δυνατότητα μεταφοράς πέντε ατόμων (συν τον πιλότο), μέγιστη ταχύτητα cruise 640 χλμ/ ώρα, μέγιστο ύψος 30.000 ποδών, εμβέλεια 1.300- 1.900 χλμ (ανάλογα με το φορτίο και τη μέθοδο απογείωσης), 3 κινητήρες-στροφεία (ducted fans)για κάθετη απογείωση και προσγείωση, δύο κινητήρες turboshaft υψηλών επιδόσεων για κανονική πτήση, έλεγχο fly-by-wire, χρόνο ανόδου σε μέγιστο ύψος 11 λεπτά και χρόνο επίτευξης μέγιστης ταχύτητας 90 δευερόλεπτα.\nΌσον αφορά στο εσωτερικό του, διαθέτει ευρύχωρη καμπίνα που μπορεί να διαμορφωθεί για σειρά σκοπών, από ένα πολυτελές εσωτερικό για business χρήση μέχρι ειδική νοσοκομειακή/ ιατρική διαμόρφωση ιπτάμενου ασθενοφόρου ή ιατρείου. Γενικότερα, οι δημιουργοί του κάνουν λόγο για ένα εντελώς νέο είδος αεροσκάφους, με έναν μοναδικό συνδυασμό δυνατοτήτων, που ξεπερνούν τόσο τα σημερινά ελικόπτερα όσο και τα ιδιωτικά τζετ.\nΌσον αφορά στο κόστος του, αναμένεται να κυμαίνεται μεταξύ 10 και 12 εκατ. δολαρίων, και θα απευθύνεται κυρίως σε business πελάτες.\n← Οι εφαρμογές που πρέπει να αφαιρέσετε από το Android κινητό σας\nΗ intel φτιάχνει chip που θα εμφυτεύεται στο σώμα! →


"KAPTEPIA": ΕΝΗΜΕΡΩΣΗ ΠΟΛΙΤΩΝ ΓΙΑ ΤΗΝ ΑΥΡΙΑΝΗ ΣΥΝΕΔΡΙΑΣΗ ΤΗΣ ΛΙΜΕΝΙΚΗΣ ΕΠΙΤΡΟΠΗΣ\nΕΝΗΜΕΡΩΣΗ ΠΟΛΙΤΩΝ ΓΙΑ ΤΗΝ ΑΥΡΙΑΝΗ ΣΥΝΕΔΡΙΑΣΗ ΤΗΣ ΛΙΜΕΝΙΚΗΣ ΕΠΙΤΡΟΠΗΣ\nΑύριο συνεδριάζει η Λιμενική Επιτροπή στις 11:00 πμ για την παραχώρηση ή μη της θέσης «ΛΑΡΝΑΚΙ» στην εταιρία S&B. Μετά οκτώ μήνες σχεδόν το θέμα θα εξεταστεί την ίδια ημέρα που θα συζητηθεί και στο Δημοτικό Συμβούλιο. Του Δήμου Δελφών.\nΟ Πρόεδρος του Λιμενικού Ταμείου κος Θεόδωρος Κατσαρός σε συνέντευξη του σήμερα σε τοπικό ραδιοφωνικό σταθμό ανέφερε πως είναι απαράδεκτη η κατάσταση που επικρατεί στη θέση «Λαρνάκι» σέβεται τους κατοίκους τις περιοχής, και ευαισθητοποιείται για το περιβάλλον αλλά, αφού μίλησε με την εταιρία πείστηκε (!) ότι θα τηρηθεί η περιβαλλοντική μελέτη από μέρους της. Επίσης τόνισε ότι θα λάβει υπόψη τί αποφάσισε η Περιφέρεια για την ΜΠΕ που τα μέλη της είναι από άλλους Νομούς! Τέλος ότι πιστεύει πως δεν υπάρχει ιδιαίτερο πρόβλημα που η εταιρία θα εξαγοραστεί από άλλον Όμιλο.\nΟ Πρόεδρος και τα μέλη της Λιμενικής Επιτροπής πρέπει να λάβουν υπόψη τις παρακάτω παραμέτρους:\n1. Η ΜΠΕ για τη θέση «Λαρνάκι» ψηφίστε μόνο από την Επιτροπή Περιβάλλοντος και Ανάπτυξης της Περιφέρειας Στερεάς Ελλάδας που μοναδικό της μέλος από τη Φωκίδα, κάτοικος της Δημοτικής Ενότητας Γραβιάς, αλλά και εργολάβος της S&B είναι ο κος Πανουργίας Παπαϊωάννου. Κατά της απόφασης και κατά του κου Παπαϊωάννου έγινε καταγγελία στη Γενική Γραμματέα Αποκεντρωμένης Διοίκησης κα Πην. Γερακούδη, για ακύρωση της απόφασης και τήρηση του Νόμου\nΑκριβώς το ίδιο είχε συμβεί και με τη απόφαση του Τοπικού Συμβουλίου της Δημοτικής Ενότητας Ιτέας.\n2. Το Κ.Α.Σ δεν μπορεί να αποφασίσει για την ΜΠΕ και αναγκάστηκε να προβεί σε αυτοψία της περιοχής μετά τα στοιχεία που του προσκόμισαν πολίτες και φορείς.\n3. Τα μέλη της Επιτροπής στη Περιφέρεια, που γνωμοδότησε υπέρ της ΜΠΕ όπως αναφέραμε είναι από άλλους Νομούς.\n4. Τις μελέτες για θέματα υγείας των ανθρώπων.\n5. Τις μελέτες για τη μόλυνση του Κορινθιακού Κόλπου.\n6. Τις αντιδράσεις τόσο των κατοίκων της περιοχής και τα αποσπάσματα από τουριστικούς οδηγούς που κυκλοφορούν στο διαδίκτυο αλλά και σε έντυπα μέσα.\n7. Το ότι η εν λόγω εταιρία σύρεται στα δικαστήρια για περιβαλλοντικά εγκλήματα\nστη Νήσο Μήλο.\n8. Τις αποφάσεις του 1972 πώς παραχωρήθηκε ο χώρος, για πιο λόγο παραχωρήθηκε, αν μπορεί να αλλάξει χρήση και αν μπορεί να μεταβιβαστεί σε άλλη εταιρία\n9. Αν υπάρχουν άδειες για τα κτίσματα που έγιναν ενώ είχε θεσπιστεί το Δελφικό Τοπίο, ενώ πολλοί συμπολίτες μας δεν μπορούν να κάνουν καμία οικοδομική εργασία στα ακίνητα τους!\n10. Αν έχουν τηρηθεί οι προηγούμενοι περιβαλλοντικοί όροι και ποιοι έλεγχοι έγιναν τι περασμένη δεκαετία για την τήρηση ή μη αυτών. Τι ενέργειες έκανε η παρούσα Λιμενική Επιτροπή ως όφειλε και τι αποτελέσματα έβγαλε;\n11. Την υπανάπτυξη της περιοχής, οικονομικά και τουριστικά.\n12. Πως μπορεί να αποφασίσει μια επιτροπή για ένα τόσο σοβαρό θέμα δεκαετίας όταν η θητεία της λήγει σε 50 ήμερες!\nΠιστεύουμε πως θα αναγνώσουν ως οφείλουν τα παραπάνω τα μέλη της Λιμενικής Επιτροπής και θα αποφασίσουν με γνώμονα το νόμιμο και ηθικό! ”ΚΑΡΤΕΡΙΑ”\nΤο έγγραφο αυτό θα κατατεθεί στα μέλη της Λιμενικής Επιτροπής πριν την συνεδρίαση και θα μοιραστεί στους κατοίκους της Ιτέας.\nΑναρτήθηκε από Καρτερία στις 7:27 μ.μ.\nΕτικέτες ΛΑΡΝΑΚΙ ΣΥΝΕΧΕΙΑ…, ΛΙΜΕΝΙΚΗ ΕΠΙΤΡΟΠΗ\nΚυριε Κατσαρε,τουλαχιστον αν εχετε την ευγενη καλοσυνη σας παρακαλουμε να μην υποτιματε τοσο την νοημοσυνη μας.\nΤο ιδιο και το αυτο θα θελαμε να παρακαλεσουμε και τον κυριο Παπαιωαννου.\nΕιμαστε πιο βλακες ακομη.....\nΤο θέμα είναι τα λεφτά. Σε όλες σχεδόν τις ανθρώπινες βρωμιές το θέμα είναι τα λεφτά. Το παραμύθι τελείωσε. Η εταιρία και όσοι έλεγαν ότι το θέμα ήταν οι θέσεις εργασίας (για το καλό μας) αποδείχτηκε ότι ήταν ψεύτες. Από τη άνοιξη όλοι ήξεραν ότι τα αγόρασε όλα ο Μυτιληναίος. Το θέμα ήταν και είναι η αξία με την οποία θα πουληθούν αυτά τα 666 στρέμματα ιδιοκτησίας S&B στον αγοραστή. Στην συμφωνία που έχουν κάνει μεταβιβάστηκαν τα πολλά (πιθανότατα οι μεταλλευτικές παραχωρήσεις) και στις ανακοινώσεις λέει ξεκάθαρα ότι «Η οριστικοποίηση των οικονομικών όρων και η υλοποίηση των συμφωνηθέντων θα γίνει μετά το πέρας του Due Diligence, που θα περιλαμβάνει οικονομικό, νομικό, φορολογικό και τεχνικό έλεγχο των συγχωνευομένων μερών» δηλαδή ΘΑ καθοριστεί και η ακριβής αξία της περιοχής στην Ιτέα ανάλογα με την νομική της κατάσταση. Το αν για να βγάλει πιο πολλά ο Κυριακόπουλος καταδικάζεται όλη η Ιτιά και όλος ο δήμος μαζί με τους ανύπαρκτους εγκεφαλικά Δελφιώτες και Γαλαξιδιώτες, λίγο ενδιαφέρει τους εργολάβους υπεραξιών της περιουσίας της S&B. Ο ΣΎΝΔΕΣΜΟΣ δεν έχει πρόβλημα να τους τάξει όσα όσα γιατί απλά δεν θα είναι στην θέση του για να του τα ζητήσουνε. Σαν καλό παιδί της καταστροφή που είναι (δεν είναι πολλοί που κάνουν αυτή τη βρωμοδουλειά) θα τον στείλουνε αλλού και εδώ δεν θα είναι σίγουρα όταν έρθει η ώρα. Πιστός στην εταιρία όμως δεν αφήνει την ελπίδα να πεθάνει, οι βλάκες οι εργολάβοι υπεραξιών θα την πατήσουν. Αυτό που δεν έχουν καταλάβει είναι ότι τους έταξαν για να ξεπουλήσουν τον τόπο τους αλλά δεν θα πάρουν μία αν δεν τα τσεπώσει το αφεντικό. Ο Μυτιληναίος όμως δεν είναι και αυτός βλάκας. Αν διάβασαν καλά λέει και «νομικό έλεγχο» η ανακοίνωση. Αν δεν ξεκαθαρίσει νομικά το θέμα εντός των επομένων μηνών (σε 30 μήνες θα ολοκληρωθεί η μεταβίβαση του 100%) η μεταβίβαση θα γίνει με την χαμηλή τιμή. Εκτός αν γίνει κάποιο θαύμα (σε αυτή την ελπίδα τους ποντάρει σαν μάρκες ρουλέτας το αφεντικό γιατί από αύριο την έκανε, δεν τους ξαναέχει ανάγκη) .Οι προσφυγές που θα ακολουθήσουν θέλουν πάνω από τέσσερα χρόνια στην καλύτερη των περιπτώσεων να ολοκληρωθούν και στα Ευρωπαικά δικαστήρια. Χώρια που είναι χαμένες υποθέσεις. Εκτός θαύματος λοιπόν, οι εργολάβοι υπεραξιών ακίνητης περιουσίας θα πάρουν τα τρία Μουουου που λέει και η διαφήμιση στην τηλεόραση και θα πρέπει να μετακομίσουν σε άλλο τόπο αν την έχουν γλυτώσει από τους συμπολίτες τους και από πιθανές ποινικές διώξεις επι του προσωπικού. Πολύ σύντομα που θα χρειαστεί το κράτος να αποδείξει την αυστηρότητά του για να ανακτήσει την εμπιστοσύνη και τον σεβασμό των πολιτών, αυτά τα λαμόγια θα βρίσκονται πρώτο τραπέζι πίστα.\n10 Νοεμβρίου 2011 - 9:57 μ.μ.\nΑυτο που τρομαζε ηταν η υποψηφιοτητα του Παπαλαιου.\nΔεν περιμεναν οτι θα εκανε συνδυασμο και ετσι μπηκε σε εφαρμογη το σχεδιο\nτης διαλυσης του συνδυασμου αυτου μεσω εμμεσων\nθυσια ο τοπος και οι ανθρωποι εν ονοματι.........\n11 Νοεμβρίου 2011 - 12:25 π.μ.


ΠΟΜΙΔΑ: Τι ισχύει για μειώσεις ενοικίων τον Ιανουάριο-Οι δικαιούχοι – bankinfo.gr\nHome » Blog » Διεθνής Οικονομία » ΠΟΜΙΔΑ: Τι ισχύει για μειώσεις ενοικίων τον Ιανουάριο-Οι δικαιούχοι\nΠΟΜΙΔΑ: Τι ισχύει για μειώσεις ενοικίων τον Ιανουάριο-Οι δικαιούχοι\nΕιδικότερα αναφέρει: «Κύριο πρόβλημα για τους εκμισθωτές παραμένει ο χρόνος που μεσολαβεί μέχρι την καταβολή της νόμιμης αποζημίωσής τους, ο οποίος παραμένει μακρός παρά τις συνεχείς προσπάθειες του επιτελείου της ΑΑΔΕ.».\n«Η απέραντη περιπτωσιολογία και η ανάγκη πλήρους ελέγχου της διαδικασίας εκκαθάρισης των δηλώσεων και καταβολής προς τους δικαιούχους εκμισθωτές ακινήτων του ποσού που δικαιούται έκαστος από τις μειώσεις μισθωμάτων οι οποίες κατά τα φαινόμενα θα συνεχιστούν, καθιστά απόλυτα επείγουσες και αναγκαίες τις εξής κατωτέρω παρεμβάσεις στον τρόπο λειτουργείας της πλατφόρμας δήλωσης μισθωμάτων και COVID της ΑΑΔΕ, ώστε να σμικρυνθεί το χρονικό διάστημα μεταξύ της υποβολής της δήλωσης COVID και της καταβολής της αποζημίωσης που δικαιούνται οι εκμισθωτές:\n*Νέα διαδικασία και προθεσμία διόρθωσης μισθωτηρίων & τροποποιήσεων. *Αυτόματη ταξινόμηση δηλώσεων μισθωτηρίων και COVID στην εφαρμογή της ΑΑΔΕ βάσει αριθμού παροχής ρεύματος ή επώνυμο μισθωτή.\nPrevious: Επίδομα θέρμανσης: Λήγει σήμερα η προθεσμία για την υποβολή αιτήσεων\nNext: Νίκη Κεραμέως: Προτεραιότητά μας το άνοιγμα της Γ’ Λυκείου


Κριτική της Βιργινίας Αυγερινού για το βιβλίο "Σκοτεινή αγάπη" της Hoover Colleen -εκδ. Παπαδόπουλος - Vivlio-Life.gr\n3349 Views August 23, 2016 No Comments ΣΚΕΨΕΙΣ - ΚΡΙΤΙΚΕΣ ΒΙΒΛΙΩΝ admin\n«Σκοτεινή Αγάπη» Hoover Colleen, εκδόσεις Παπαδόπουλος, το βιβλίο που θα αγαπηθεί από το αναγνωστικό κοινό και δικαίως.\nΗ Τέιτ και ο Μάιλς, είναι οι κεντρικοί ήρωες της ιστορίας. Η Τέιτ φεύγει από το πατρικό της, για να εγκατασταθεί με τον αδελφό της στο Σαν Φρανσίσκο, μέχρι να βρει το δικό της σπίτι. Νοσηλεύτρια η ίδια, πιλότος ο αδελφός της. Εκεί, με το που φτάνει στο σπίτι, θα έχει την πρώτη «παράξενη» συνάντηση με τον Μάιλς, αφού τον βρίσκει αναίσθητο από μεθύσι, στην πόρτα του σπιτιού της. Ο αδελφός της, τον γνωρίζει, είναι πιλότος, φίλος και γείτονας και την παροτρύνει να τον βάλει μέσα στο σπίτι. Ο Μάιλς, ψελλίζει, ένα όνομα και η Τέιτ καταλαβαίνει ότι κάποιο πρόβλημα τον απασχολεί…\nΟι επόμενες μέρες, θα φέρουν κοντά την Τέιτ και τον Μάιλς, θα γίνουν εραστές, αν και ο Μάιλς δεν επιθυμεί συναισθηματική σχέση, παρά μόνο σεξ. Έξι χρόνια τώρα, έτσι έχει μάθει να λειτουργεί, δεν θέλει να δώσει αγάπη, μα ούτε καν και να πάρει… ΜΗ ΡΩΤΑΣ ΓΙΑ ΤΟ ΠΑΡΕΛΘΟΝ ….. ΜΗΝ ΕΛΠΙΖΕΙΣ ΓΙΑ ΤΟ ΜΕΛΛΟΝ, οι κανόνες που έθεσε ο Μάιλς, ενώ η Τέιτ όσο και αν τον αγαπάει , όσο και αν ελπίζει, τους αποδέχεται !\n«…Ξέρω πως θέλω πολύ περισσότερα από αυτό που μου δίνει και πως αυτός θέλει πολύ λιγότερα από αυτά που θέλω να του δώσω, αλλά προς το παρόν παίρνουμε και οι δύο ό,τι μπορούμε…»\nΟ Μάιλς όμως, μέρα με την ημέρα, χάνει τον έλεγχο των συναισθημάτων του και βρίσκεται προ των πυλών, να παραβεί ο ίδιος τους κανόνες του…\n«…Αλλά μετά γνώρισα εσένα και από τότε κάθε μέρα αναρωτιέμαι πως μπορεί να είναι κάποιος τόσο όμορφος αν δεν υπάρχει Θεός. Αναρωτιέμαι πως μπορεί κάποιος να με κάνει τόσο ευτυχισμένο αν δεν υπάρχει Θεός. Και μόλις τώρα συνειδητοποίησα ότι ο Θεός μας δίνει την ασχήμια για να μην παίρνουμε τα όμορφα πράγματα στη ζωή ως δεδομένα…»\n-Τι συνέβη πριν από έξι χρόνια και ο Μάιλς αδυνατεί να προσφέρει και να δεχτεί αγάπη;\n-Ποια σκοτεινή αγάπη τον βαραίνει;\n-Η μόνη λύση είναι, να έρθει αντιμέτωπος με το παρελθόν, μια οδυνηρή αναμέτρηση, από την οποία θα πρέπει να βγει νικητής, ώστε να απελευθερωθεί. Θα τα καταφέρει;\n«… Η αγάπη δεν είναι πάντα όμορφη και φωτεινή, Τέιτ. Κάποιες φορές περνάς όλο σου τον καιρό ελπίζοντας ότι θα είναι κάτι διαφορετικό. Κάτι καλύτερο. Και τότε, πριν ακόμη το καταλάβεις, βρίσκεσαι πάλι στο μηδέν έχοντας χάσει κάπου στον δρόμο την καρδιά σου…»\nΈνα συναρπαστικό μυθιστόρημα, που ξεφεύγει από τα συνηθισμένα. Ο λόγος που το κάνει να ξεχωρίζει, είναι πως, ενώ πρόκειται για μια δραματική ιστορία, η συγγραφέας την αποδίδει με μια «χιουμοριστική» διάθεση. Αυτό το «πάντρεμα» είναι και πρωτόγνωρο και επιτυχημένο και κάνει τον αναγνώστη να διαβάζει το βιβλίο απνευστί και ευχάριστα.\nΤο μυθιστόρημα είναι γραμμένο σε 2 χρόνους. Από τη μια αναφέρεται στο σήμερα και από την άλλη στρέφεται στο κοντινό παρελθόν- μόλις 6 χρόνια πριν. Έτσι ο αναγνώστης από τη μια μαθαίνει ό,τι αφορά στη σχέση της Τέιτ και του Μάιλς και μάλιστα σε βάθος και από την άλλη, του αποκαλύπτονται σταδιακά όλα όσα συνέβησαν στη ζωή του Μάιλς πριν από έξι χρόνια.\nΆρτια ψυχογραφημένοι ήρωες, γρήγορη πλοκή, μηνύματα που μένουν στον αναγνώστη, και μια πολλή καλή μετάφραση, από την Χριστίνα Μανιά, κάνουν το βιβλίο να ξεχωρίζει. Μια ιστορία που ενώ είναι απλή και αρκετά συγκινητική, γεμάτη συναισθήματα και αγάπη, αφήνει στον αναγνώστη έναν διάχυτο προβληματισμό και μετά το τέλος της ανάγνωσης. Μας κάνει να σκεφτούμε ότι, είναι δεν δυνατόν να διαχειριστούμε τις σχέσεις μας όπως τις έχουμε στο μυαλό μας όταν μπαίνουν αληθινά συναισθήματα. Όταν αφήσουμε να αναδυθούν όλα όσα νιώθουμε, όταν αφεθούμε χωρίς να μας πνίγουν οι σκιές του παρελθόντος, όταν κατανοήσει ο άνθρωπος ότι χωρίς αγάπη δεν μπορεί να ζήσει, όταν οι καρδιές ριγήσουν… τότε οι κανόνες παραβιάζονται , οι υποσχέσεις σπάνε…. Άραγε η αγάπη παραμένει και τότε σκοτεινή;\n«Η Τέιτ και ο Μάιλς δεν θεωρούν τους εαυτούς τους καν φίλους. Το μόνο πράγμα που έχουν κοινό είναι μια αναμφίβολη αμοιβαία έλξη. Συνειδητοποιούν ότι μπορούν να έχουν την τέλεια, χωρίς δεσμεύσεις συμφωνία. Αυτός δε θέλει έρωτες, αυτή δεν έχει τον χρόνο: το μόνο που απομένει είναι το σεξ. Αυτό μπορεί να λειτουργήσει ρολόι, αρκεί η Τέιτ να ακολουθήσει τους δύο κανόνες που θέτει ο Μάιλς:\nΗ αγάπη γίνεται σκοτεινή. »


Η ΒΙΑ ΣΤΗΝ ΣΤΕΝΗ ΚΑΙ ΤΕΘΛΙΜΜΕΝΗ ΟΔΟ ΤΗΣ ΑΓΙΟΤΗΤΑΣ | Διακόνημα\nΗ ΒΙΑ ΣΤΗΝ ΣΤΕΝΗ ΚΑΙ ΤΕΘΛΙΜΜΕΝΗ ΟΔΟ ΤΗΣ ΑΓΙΟΤΗΤΑΣ\nΕίπε Γέρων· «Το εις πάντα βιάζεσθαι, αύτη εστίν η οδός του Θεού» (Ευεργετινός)\nΟ κυριακός λόγος, ο οποίος καθορίζει το βασικό όρο θεοφιλούς εν Χριστώ πνευματικής ζωής, είναι λόγος βίας! «Όστις θέλει οπίσω μου ακολουθείν απαρνησάσθω εαυτόν και αράτω τον σταυρόν αυτού και ακολουθείτω μοι» (Μάρκ. 8, 34).\nΤο μέγεθος, το βάθος και η έκταση της διαβρώσεως του αδαμικού ανθρώπου, από την πτώση του στην αμαρτία, δείχνει ότι η ανακαίνιση και η αποκατάσταση του πεσόντος ανθρώπου στην προπτωτική κατάσταση του «κατ’ εικόνα» δεν ήταν πράγματι δυνατή χωρίς τη σωτήρια επέμβαση του Θεού!\nΗ σάρκωση του Θεού Λόγου, με την πρόσληψη της ανθρωπινής φύσεως, ηταν η μόνη δυνατή θεραπεία της τραγικής υπαρξιακής αποσαθρώσεως, διά της πτώσεως, των θεουργών στοιχείων του «κατ’ εικόνα»! Έτσι με το μυστήριο του Ιερού Βαπτίσματος, ο βαπτιζόμενος ενδύεται τον Χριστό, τον σαρκωμένο Υιό και Λόγο του Θεού, καθαίρεται και απολούεται από τους ρύπους της πτώσεως, αναγεννάται και ενισχύεται εν Αγίω Πνεύματι, προκειμένου να ακολουθήσει τα ίχνη της ζωής του Χριστού! Αλλά τα ίχνη της ζωής του Χριστού επισημαίνονται από τον αποστολικό λόγο ως βήματα σταυρώσιμης πορείας, δηλ. σταυρικού πάθους· «Χριστός υπέρ υμών έπαθεν υμίν υπολιμπάνων υπογραμμόν ίνα επακολουθήσητε τοις ίχνεσιν αυτού» (Α’ Πέτρ. β’ 21).\nΓια τον χριστιανό λοιπόν άνθρωπο, «απαρνησάσθω εαυτόν», σημαίνει βίο σταυρώσιμο με γνώμονα τα ίχνη της σταυρικής πορείας του Χριστού προς τον Γολγοθά! Κατά την πορεία του σταυρώσιμου αυτού βίου, η έννοια του σταυρού, είναι μεταγλώττιση της λέξεως βία! Έτσι δεν υπάρχει σταυρώσιμη βιοτή χωρίς βία αλλά ούτε βία, χωρίς σταυρώσιμη εμπειρία!\nΗ βία στην πνευματική εν Χριστώ ζωή είναι αναπόδραστο στοιχείο γνησιότητος πνευματοφόρου βιοτής, επειδή ο χριστιανός άνθρωπος πρέπει, κατά την πορεία του προς τη βασιλεία του Θεού, να σηκώνει το σταυρό της συνεχούς απελευθερώσεως, του βαπτισθέντος εν Χριστώ εαυτού του, από τις εξαρτήσεις και φθοροποιές προκλήσεις του παλαιού εαυτού του, ο οποίος ενώ συνεσταυρώθηκε, κατά το μυστήριο του Ιερού Βαπτίσματος, με το σταυρό του Χριστού, αποκαθηλώνεται εν τούτοις από τις προσωπικές μας αμαρτίες και ενεργοποιείται κατά της εν Χριστώ ζωής μας!\nΣτην προσπάθεια αυτή, της συνεχούς απελευθερώσεως του από τις προκλήσεις του παλαιού ανθρώπου, απαιτείται, εκ μέρους του χριστιανού αγωνιστού, βία, η οποία φαίνεται συχνά περισσότερο σκληρή, από οποιαδήποτε άλλη βία που πρέπει να ασκήσει, στο πλαίσιο του ευρύτερου υπαρξιακού διαλόγου του με τους προβληματισμούς της καθημερινότητος, επειδή, ο σιαμαίος πλέον εαυτός του, ο παλαιός άνθρωπος, έχει σύμμαχο στο έργο του «τας αρχάς και τας εξουσίας… του σκότους του αιώνος τούτου» (Εφεσ. ς’ 12).\nΒαδίζοντας επομένως ο Χριστιανός άνθρωπος θεοφιλώς την στενή και τεθλιμμένη οδό της αγιότητας, αντιλαμβάνεται ότι είναι συνεχώς υπό την βία οχι μόνο του παλαιού εαυτού του αλλά και των συμμάχων του σκοτεινών δαιμονικών δυνάμεων. Μια τέτοια αμφίπλευρη βία μόνο με τη δύναμη της Χάριτος του Χριστού μπορεί να αντιμετωπισθεί, δηλαδή με τη βία που ενισχύεται από τον ίδιο το Χριστό, κατά τον αψευδή του λόγο· «χωρίς εμού ου δύνασθε ποιείν ουδέν»!\nΑυτό ασφαλώς εννοεί ο πατερικός άνθρωπος, όταν αγωνιζόμενος, ομολογεί· «ημείς τη βία την βίαν καταγωνισώμεθα». Για την αντιμετώπιση λ.χ. της ραθυμίας θα συστήσει· «Θέλησον τη βία της φιλόθεου σπουδής εκνικήσαι και λύσαι την βίαν της αμελείας και της αφάτου χαυνώσεως» (Όσιος Νείλος ο Ασκητής).\nΤελικώς ο βιωματικός – χαρισματικός πυρήνας της πνευματικής ζωής του Χριστιανού είναι διάλογος βίας! Της βίας της Χάριτος του Χρίστου με τη βία του εντός και εκτός του ανθρώπου ενεργούντος κοσμοκράτορος του αιώνος τούτου! Για τον λόγο αυτό ο αποστολικός λόγος παραγγέλει· «ενδύσαθε την πανοπλίαν του Θεού προς το δύνασθαι υμάς στήναι προς τας μεθοδείας του διαβόλου… επί πάσιν αναλαβόντες τον θυρεόν της πίστεως, εν ω δυνήσησθε πάντα τα βέλη του πονηρού τα πεπυρώμενα σβέσαι»! (Εφεσ. ς’ 11, 16).\nΙΩΑΝΝΗΣ ΚΟΡΝΑΡΑΚΗΣ, Ομότ. Καθηγητής του Παν/μίου Αθηνών.\nΆγιο ΠνεύμαΑδάμαμαρτίααμέλειαανθρώπινη φύσηΆσκησηΑσκητέςβάπτισμαβασιλεία του Θεούβίακατ’ εικόναπαλαιός άνθρωποςπνευματική ζωήπροπτωτική κατάστασηπτώση στην αμαρτίαραθυμίαρύποςσάρκωση Θεού Λόγουσκοτεινές δυνάμειςΣταυρόςσταυρώσιμη πορείαστενή οδόςΣωτηρίατεθλιμμένη οδόςφιλόθεος σπουδήχάρη Θεού


Γυαλιά Ηλίου Ray Ban Junior RJ 9064S 7019/14\nΕιδική Τιμή 71,00 € Κανονική τιμή 89,00 €\nΠαιδικά Γυαλιά Ηλίου Ray Ban Junior RJ 9064S 7014/14 σε στρογγυλό σχήμα. Ο σκελετός είναι κοκκάλινος σε φούξια χρώμα με μπλε βραχίονες και οι φακοί είναι οργανικοί και 100% απορροφητικοί στην υπεριώδη ακτινοβολία σε καφέ ντεγκραντέ χρώμα. Ιδανικό για πρόσωπα σε σχήμα καρδιά και τετράγωνα καθώς και για παιδιά ηλικίας 4-6 ετών.


Μπισκότα βουτύρου με μπαχαρικά!\nΩραία ...το ξέρω ότι όλοι σχεδόν, βρισκόμαστε σε ανάλογες προετοιμασίες για τις γιορτές που έρχονται και ο χρόνος είναι είναι πολύτιμος για τον καθένα. Αυτό όμως δεν μας εμποδίζει και τόσο για να δείξουμε τις νέες γευστικές μας προτάσεις,που θα προσφέρουμε στους αγαπημένους μας την εορταστική περίοδο.\nΑν ψάχνετε,λοιπόν να φτιάξετε μπισκότα χριστουγεννιάτικα με ιδιαίτερη γεύση, σας προτείνω μια εύκολη και πολύ γευστική συνταγή που πραγματικά, θα δείτε ότι είναι μπισκότα αρωματικά και πολύ τραγανά.Ο μήνας αυτός είναι ο πιο γλυκός του χρόνου και εμείς τον τιμούμε δεόντως.Δείτε την συνταγή και πείτε μου πως σας φάνηκαν τα χιονισμένα μου μπισκότα;\n200 γρ. φρέσκο βούτυρο μαλακό\n250 γρ. ζάχαρη ξανθή\n100 γρ.αμυγδαλόψιχα ασπρισμένη και θρυμματισμένη στο μπλέντερ\n1/2 κουταλάκι του γλυκού μπεικιν παουντερ\n1/4 κουταλάκι του γλυκού γαρίφαλο τριμμένο\n1/4κγ. τζίντζερ τριμμένο.\nΧτυπάτε στο mixer το βούτυρο με τη ζάχαρη ελαφρά στη χαμηλή ταχύτητα.Προσθέτετε το γάλα και κατόπιν όλα τα υπόλοιπα υλικά.Ανακατεύετε μέχρι να σχηματιστεί μια ομοιογενής ζύμη.\nΦτιάχνετε με τη ζύμη μπισκότα πάχους 0,5 εκ. σε διάφορα σχήματα.Τα ψήνετε στο φούρνο στους 180c για 15 λεπτά (αναλογα με το φούρνο).Γαρνίρετε τα μπισκότα με αμύγδαλα ή γλάσο.Εγω προτίμησα να χρησιμοποιήσω ζαχαρόπαστα σε ορισμένα απο αυτά γιατί ήθελα να είναι χιονισμένα.


Αστρική Προβολή: Βίδα ηλικίας 300 εκατ. χρόνων! Ποιοί την έφτιαξαν;\nΒίδα ηλικίας 300 εκατ. χρόνων! Ποιοί την έφτιαξαν;\nΕκείνη την εποχή όχι μόνον δεν υπήρχαν ευφυείς μορφές ζωής στον πλανήτη, αλλά ούτε καν .....\nοι δεινόσαυροι δεν είχαν εμφανιστεί στην επιφάνειά του. Η βίδα, στην οποία διακρίνεται καθαρά το κεφάλι και το περικόχλιο της, έχει μήκος ενός περίπου εκατοστού και διάμετρο περίπου τριών χιλιοστών του μέτρου.\nΟι επιστήμονες νόμισαν αρχικά ότι η βίδα ανήκε σε κάποιο γεωργικό μηχάνημα. Όμως η βίδα ήταν γερά στερεωμένη στον βράχο.\nΠερίπτωση "λάθους" αποκλείστηκε γιατί επιπλέον, όπως έδειξαν μεταγενέστερες μελέτες, η βίδα βρίσκεται εκεί για ένα πραγματικά τεράστιο χρονικό διάστημα, αφού τα άτομα του σιδήρου της βίδας και τα άτομα του πυριτίου (από το οποίο αποτελείται κυρίως ο βράχος) έχουν διαχυθεί εκατέρωθεν στα δύο υλικά.Οι ακτίνες Χ αποκάλυψαν ότι μέσα στο βράχο υπάρχουν και άλλες παρόμοιες βίδες όπως..επίσης και δύο μικρές στρογγυλές σφαίρες που φέρουν τετράγωνες οπές.\nΤο εύρημα μελετήθηκε επισταμένα σε διάφορα επιστημονικά ιδρύματα της Ρωσίας - από γεωλόγους, φυσικούς, παλαιοντολόγους, μεταλλειολόγους και αποδείχτηκε ότι η βίδα βρισκόταν μέσα στο ίζημα πριν αυτό στερεωθεί σε βράχο. Όλοι οι τεχνικοί που εξέτασαν τα ευρήματα είναι πεπεισμένοι ότι η βίδα έχει κατασκευαστεί τεχνητά και ότι δεν αποτελεί προϊόν κάποιας φυσικής διαδικασίας.\nΑναρτήθηκε από Τska στις 12/03/2013\nΕτικέτες Αρχαίοι Πολιτισμοί , Θεωρίες Συνωμοσίας , Περίεργα


Sleaford Mods και The K's στο Release Athens 2022 | ΝΕΑ | deBóp\nTο Release Athens υποδέχεται τους Sleaford Mods και The K's, οι οποίοι θα πλαισιώσουν τον Iggy Pop και τον Liam Gallagher σε μία ιστορική ημέρα, το Σάββατο 2 Ιουλίου 2022, στην Πλατεία Νερού. Το τρομερό ντουέτο από το Nottingham, από τα πιο αγαπημένα ονόματα του ίδιου του Iggy, και η ανερχόμενη indie-rock μπάντα από το Earlestown θα συγκροτήσουν, μαζί με τους δύο θρύλους του rock'n'roll, ένα lineup που δεν πρέπει να χάσει κανείς.\nOι καιροί μας απαιτούν την ύπαρξη καλλιτεχνών σαν τους Sleaford Mods. Μοναδικούς, "αυθάδεις", ουσιαστικούς, που να μη μοιάζουν με τίποτα και με κανέναν! Τους αποκαλούν "electro-punk", "rap-punk", "electro-pop", "minimalist spoken word" και τους χαρακτηρίζουν ως "μια ποιητική έκρηξη θυμού, μια ταξική αγανάκτηση που αναζητά τρόπο να ξεσπάσει". Ο ίδιος ο Iggy Pop έχει δηλώσει ξεκάθαρα την προτίμησή του: "Τους αγαπώ. Είναι η πιο αξιόπιστη μπάντα του καιρού μας, η οποία δεν στηρίζεται σε παραδοσιακά κλισέ για να σε κάνει να αισθάνεσαι ωραία". Κάθε περαιτέρω σχόλιο κρίνεται αχρείαστο.\nFollow Sleaford Mods: Website | Facebook | Instagram | YouTube | Twitter\nFollow The K's: Website | Facebook | Instagram | YouTube | Spotify\nΗ προπώληση συνεχίζεται προς 50€. Οι επόμενες φάσεις θα ανακοινωθούν στην πορεία. Επίσης, διατίθενται περιορισμένα VIP εισιτήρια, με αρχική τιμή τα 120€. Στη συγκεκριμένη κατηγορία περιλαμβάνονται οι εξής προνομιακές παροχές: Ξεχωριστή υπερυψωμένη περιοχή διαμορφωμένη με stands & stools για όλους, οpen-bar, προτεραιότητα πρόσβασης στον χώρο, ιδιωτικό parking, ξεχωριστές τουαλέτες. Ταυτόχρονα, είναι διαθέσιμα τρία διαφορετικά διήμερα εισιτήρια για όσες και όσους επιθυμούν να παρακολουθήσουν δύο ημέρες του Release Athens 2022, κερδίζοντας ένα σημαντικό ποσό:


Tα Βιβλία για τη θεσσαλική ιστορία - «ΤΡΙΚΑΛΙΝΑ» και τα «ΘΕΣΣΑΛΙΚΑ ΜΕΛΕΤΗΜΑΤΑ» στο Μουσείο Τσιτσάνη | www.fatsimare.gr\nTα Βιβλία για τη θεσσαλική ιστορία - «ΤΡΙΚΑΛΙΝΑ» και τα «ΘΕΣΣΑΛΙΚΑ ΜΕΛΕΤΗΜΑΤΑ» στο Μουσείο Τσιτσάνη\nΥποβλήθηκε από fatsimare την Τετ, 13/03/2019 - 17:01. Δείτε και άλλα θέματα στην ενότητα:\nAύριο, Πέμπτη 14 Μαρτίου 2019, και ώρα 7 μ.μ., στην αίθουσα εκδηλώσεων του Μουσείου Τσιτσάνη (Κτίριο Παλαιών Φυλακών) στα Τρίκαλα, θα γίνει η παρουσίαση των επιστημονικών περιοδικών «ΤΡΙΚΑΛΙΝΑ» τ. 38ος (2018), το οποίο εκδίδει ο Φ.Ι.ΛΟ.Σ. Τρικάλων, και «ΘΕΣΣΑΛΙΚΑ ΜΕΛΕΤΗΜΑΤΑ» τ. 8ος (2018), το οποίο εκδίδει η Φ.Ι.Α.Λ.Ε.Θ.\nΓια τα «ΤΡΙΚΑΛΙΝΑ» θα μιλήσει ο κ. Δημήτρης Καραθάνος, συντονιστής εκπαιδευτικού έργου Περιφερειακής Δ/νσης Εκπαίδευσης Θεσσαλίας και για τα «ΘΕΣΣΑΛΙΚΑ ΜΕΛΕΤΗΜΑΤΑ» η κ. Ελένη Τζαβέλλα, διευθύντρια του 2ου Δημοτικού Σχολείου Οιχαλίας. Την εκδήλωση θα συντονίσει ο κ. Δημήτρης Χορταργιάς, δημοσιογράφος – πρόεδρος της Ενώσεως Συντακτών Θεσσαλίας, Στερεάς Ελλάδος και Εύβοιας, καθώς και πρόεδρος του Μορφωτικού Ιδρύματος αυτής.\nΗ μετάφραση τρικαλινών ποιητών στα βουλγαρικά, η σχέση του Βασίλη Τσιτσάνη με τα ρωμαϊκά ερωτικά άσματα, ο εντοπισμός βαλκανισμών στο τρικαλινό ιδίωμα, η κατάληψη της Θεσσαλίας το 1917 από τους Γάλλους “Συμμάχους” (με πλούσιο φωτογραφικό υλικό), νεκρικά έθιμα της περιοχής, η πολιτιστική παρουσία τρικαλινών στην Κοζάνη στην μεταπολεμική περίοδο, η περιοχή του Ασπροποτάμου στο «Οδοιπορικό του ’43» του Γιάννη Μπεράτη, η διοικητική οργάνωση της περιοχής μας στα χρόνια του Αλή πασά, η εγκατάσταση προσφύγων στη Θεσσαλία στις αρχές του 20ού αι., θέματα εκκ


«Η Μεγάλη Στιγμή» για το Πειραματικό Λύκειο Μυτιλήνης και την Αριάδνη Γεωργία Μακρυδάκη | Lesvosnews.net\nΒράβευση για την απόφοιτο του Πειραματικού Λυκείου Μυτιλήνης Αριάδνη Γεωργία Μακρυδάκη από τη Eurobank.\nΤο Πειραματικό Λύκειο Μυτιλήνης του Πανεπιστημίου Αιγαίου και η απόφοιτός του Αριάδνη Γεωργία Μακρυδάκη βραβεύτηκαν από την Eurobank σε τελετή που πραγματοποιήθηκε στο Μέγαρο Μουσικής Αθηνών στις 2 Δεκεμβρίου 2019.\nΟ όμιλος Eurobank, στο πλαίσιο του Προγράμματος «Η Μεγάλη Στιγμή για την Παιδεία», που υλοποιείται με την υποστήριξη του Υπουργείου Παιδείας, επιβραβεύει κάθε χρόνο τους/τις αποφοίτους που αρίστευσαν στις Πανελλαδικές Εξετάσεις.\nΣτη φετινή τελετή βράβευσης τιμήθηκε η Αριάδνη Γεωργία Μακρυδάκη και το Πειραματικό Λύκειο Μυτιλήνης του Πανεπιστημίου Αιγαίου, στο οποίο φοιτούσε, επειδή συγκέντρωσε τον υψηλότερο αριθμό μορίων στον Νομό. Η επιβράβευση της αριστούχου συνοδεύτηκε και από χρηματικό έπαθλο.\n"Η διάκριση της Αριάδνης μας κάνει όλους υπερήφανους και της ευχόμαστε καλή πρόοδο και κάθε προσωπική και επαγγελματική επιτυχία" αναφέρει η Δ/ντρια και ο Σύλλογος Διδασκόντων του Πειραματικού Λυκείου Μυτιλήνης


Αποτελέσματα για #εε | Mesaralive\nΑποτελέσματα για #εε\nΑπό τον Ιούλιο θα ανοίξουν τα εξωτερικά σύνορα της ΕΕ για ταξιδιώτες σύμφωνα με την απόφαση των υπουργών Εσωτερικών της ΕΕ.\nΤουρισμός: Σχέδιο για άνοιγμα συνόρων μεταξύ χωρών με αντίστοιχο προφίλ κινδύνου\nΕΕ: Έρχεται και δεύτερο πακέτο μέτρων\nΧωρίς συμφωνία για τα πρόσωπα που θα αναλάβουν τις κορυφαίες θέσεις στα ευρωπαϊκά όργανα ολοκληρώθηκε η σημερινή πρώτη ημέρα της Συνόδου Κορυφής.\nΤη λήψη μέτρων κατά της Τουρκίας σχετικά με τις παράνομες δραστηριότητες γεώτρησης στην ανατολική Μεσόγειο, εισηγείται το Συμβούλιο Γενικών Υποθέσεων της ΕΕ, καλώντας παράλληλα την Τουρκία να απέχει από τέτοιες ενέργειες.\nΕντός της ημέρας η “απάντηση” στην Τουρκία-Έντονο παρασκήνιο\nΣε μία προειδοποίηση αναμένεται να περιοριστεί η ΕΕ\nΠοια δικαιώματα των εργαζομένων καθιερώνονται με ευρωπαϊκή οδηγία\nEυρωπαϊκή οδηγία που θα καταστήσει τις συνθήκες εργασίας σε ολόκληρη την ΕΕ πιο διαφανείς και προβλέψιμες ενέκρινε σήμερα το Ευρωπαϊκό Συμβούλιο.\n«Στερεότυπα, σεξισμός και άνοδος της άκρας δεξιάς τροφοδοτούν τη βία κατά των γυναικών»\nΟ Γιούνκερ κατηγορεί χώρες της ΕΕ για «υποκρισία» στο ζήτημα της ασφάλειας των συνόρων\nΧώρες της ΕΕ επιδεικνύουν «σκανδαλώδη υποκρισία» στις συζητήσεις για τη διεύρυνση της υπηρεσίας ασφάλειας των συνόρων Frontex, δήλωσε ο πρόεδρος της Ευρωπαϊκής Επιτροπής Ζαν-Κλοντ Γιούνκερ.\nΕτήσια αύξηση των εξαγωγών ελαιολάδου κατά 3,3% ως το 2030 “βλέπει” η Κομισιόν\nΟ τομέας του ελαιολάδου της ΕΕ αναμένεται να αναπτυχθεί σημαντικά μέχρι το 2030, μέσω μιας ετήσιας αύξησης 1,3% στην παραγωγή μέχρι το τέλος της επόμενης δεκαετίας. Σύμφωνα με τη νέα έκθεση της Κομισιόν με εκτιμήσεις για την διαμόρφωση των αγορών και του αγροτικού εισοδήματος την επόμενη δεκαετία.\nΈρευνα ΕΕ-ΟΟΣΑ: Το προσδόκιμο ζωής στην Ευρώπη εξακολουθεί να αυξάνεται, αλλά βραδέως\nΠερισσότερη προστασία και πρόληψη για υγιέστερη και μεγαλύτερη σε διάρκεια ζωή.α\nΑλλάζουν, εντός εξαμήνου, οι χρεώσεις των κλήσεων από κινητό και σταθερό εντός ΕΕ


Αυξάνεται ο κίνδυνος της δεξιάς τρομοκρατίας στη Γερμανία | The Indicator\n28 Απριλίου 2019 • Ώρα δημοσίευσης: 6:15 μμ\nΜυστικές υπηρεσίες διαπιστώνουν νέες μορφές οργάνωσης ατόμων που είναι επιρρεπή στην δεξιά τρομοκρατία. Για να καταπολεμήσουν το φαινόμενο προτείνουν πιο εντατική παρακολούθηση στο διαδίκτυο.\nΣυμμετοχή στρατιωτικών και αστυνομικών\nΟ κατ’ εξοχήν χώρος επικοινωνίας των ακροδεξιών που είναι επιρρεπείς στη βία είναι το διαδίκτυο και τα κοινωνικά μέσα. Εξού η ανάγκη να ενταθεί, σύμφωνα με την Ομοσπονδιακή Υπηρεσία για την Προστασία του Συντάγματος, από τις αρμόδιες αρχές η παρακολούθηση των ακροδεξιών δραστηριοτήτων στο διαδίκτυο.


Xiaomi Electric Scooter Pro: το σκούτερ της Xiaomi στα 413€, από Ευρώπη! - GizChina Greece\nΘα το βρείτε από Banggood με το κουπόνι: BGXIAOPROEUB5, θα το βρείτε στα 413€ – με EU Priority Mail χωρίς τελωνείο 😉\nNext post Vivo S5: Επίσημο, με τετραπλή 48MP κάμερα και Snapdragon 712\nPrevious post Xiaomi Enchen Blackstone: η νέα ξυριστική μηχανή διαθέσιμη με 9€!!


ΦΩΤΗΣ ΜΠΑΖΑΚΑΣ: H Αγία Άννα «στο απέραντο γαλάζιο» της Αμοργού\nH Αγία Άννα «στο απέραντο γαλάζιο» της Αμοργού\nΊσως είναι η πιο διάσημη παραλία, σε ένα νησί που πολύ μικρή σχέση έχει με το εφήμερο της «διασημότητας». Η Αγία Άννα της Αμοργού είναι το εκθαμβωτικό τοπίο στην ταινία «Απέραντο Γαλάζιο» του Λικ Μπεσόν, αποθεώνοντας στα μάτια όλων όσων είδαν την ταινία, την άγρια κι αυθεντική ομορφιά του νησιού.\nΑπέχει μόλις τρία χιλιόμετρα από τη Χώρα της Αμοργού και είναι πολύ κοντά στην Παναγία τη Χοζοβιώτισσα. Κρυστάλλινα νερά αντανακλούν τις άγριες όψεις των βράχων ενώ τα βοτσαλάκια της παραλίας φιλοξενούν τα κορμιά που χαλαρώνουν. Τα νερά παίρνουν όλα τα χρώματα από τιρκουάζ μέχρι βαθύ μπλε, και η ατμόσφαιρα της Αμοργού, μαζί με το γνήσιας ομορφιάς τοπίο της, σε συνεπαίρνει. Η παραλία είναι δημοφιλής κι έτσι, σε συνδυασμό με το μικρό μέγεθός της, είναι πιθανό τις ώρες αιχμής να μοιράζεστε με πολύ κόσμο την επιθυμία να την επισκεφθείτε. Σε κάθε περίπτωση η συγκοινωνία με τη Χώρα είναι πυκνή- αν και όσοι αγαπούν την πεζοπορία μπορεί να προτιμήσουν να φτάσουν στην Αγία Άννα από το μονοπάτι που ξεκινά στην Κάτω Γειτονιά. Η διαδρομή είναι περίπου μίας ώρας.\nΑναρτήθηκε από ΦΩΤΗΣ ΜΠΑΖΑΚΑΣ στις 15:30\nΕτικέτες διακοπές, ΕΛΛΑΔΑ, ταξίδια&προορισμοί, φανταστικά